Bergs Jehūda

Eņģeļu gudrība

Jehūda Bergs

Eņģeļu gudrība

VELTĪJUMS

Šo grāmatu veltu vienmēr klāt esošajam manas dzīves eņģelim, manai klusajai sargātājai, mierpilnajai iedvesmotājai, sirdij, kas veldzē un spēcina ikvienu manas būtnes daļu, Kabalas pētījumu centra dvēselei, manai garīgajai vadītājai manai mātei. Es mīlu Tevi kopš savas dzīves sākuma un mīlēšu līdz pat brīdim, kad būs zudis mūsu fiziskais satvars un mēs nonāksim mūžībā. Paldies Tev par visu, ko esi man sniegusi. Viss, ko būšu jelkad paveicis, nekad, itin nekad neatsvērs Gaismu, kurā esi ar mani dalījusies.

PATEICĪBAS

Izsaku pateicību cilvēkiem, kas dara manu dzīvi labāku ar katru dienu, maniem vecākiem Ravam un Karenai, brālim Maiklam, sievai Mikalai un mūsu bērniem, kā arī tiem, kuri devuši būtisku ieguldījumu seno gudrību atklāšanā, izmantojot savas spējas un spēkus, Batševai Segevai, Polam Vulfam, Billijam Filipsam, Sūzanai Golantei, Pīteram Gudzardi, Hjuņam Miņam Lī un Filisai Henrici. Paldies jums visiem.

SATURS

VELTĪJUMS

PATEICĪBAS

PRIEKŠVĀRDS

I.   DAĻA. KĀ IZPRAST MŪSU ZAIGOJOŠO UNIVERSU

1.  EŅĢEĻU SPĒKS

2.   UNIVERSA INFRASTRUKTŪRA

3.   MUMS VISAPKART IR EŅĢEĻU MILJARDI

4.   ATOMĀRIE EŅĢEĻI

5.   EŅĢEĻU RADĪŠANA

6 POZITĪVO UN NEGATĪVO EŅĢEĻU SPĒKS

7.   KĀPĒC EKSISTĒ EŅĢEĻI?

8.   KOMUNIKĀCIJU SISTĒMA

9.   KĀPĒC MĒS NEVARAM VIŅUS REDZĒT?

10.  LOGI UN ŽALŪZIJAS

II.  PUSAUDŽA GADU TUKSNESIS

12.   VISS IR JŪSU ROKĀS

13.   EŅĢEĻA PIESKĀRIENS

14.   EŅĢEĻU RADĪŠANA: IZVĒLIETIES, KO SAKĀT

15.   EŅĢEĻU RADĪŠANA: IZVĒLIETIES, KO DARĀT

16.   EŅĢEĻU RADĪŠANA: IZVĒLIETIES,

AR KO DRAUDZĒTIES

17.   EŅĢEĻU RADĪŠANA: IZMANTOJIET SAVU SPĒKU

18.   BRĪVĀ GRIBA UN ŠAUBAS

19.  VAI EŅĢEĻIEM IR BRĪVĀ GRIBA?

20.   LAIKA PLĪVURS

21.   ZIVS NEZINA, KA ATRODAS ŪDENĪ

22.   JĒKABA ZAIGOJOŠAIS UNIVERSS

2. DAĻA. IR NODERĪGI ZINĀT, KĀDI IR SPĒLĒTĀJI

23.   EŅĢEĻI UZ JŪSU PLECA

24.   IEPAZĪSTIETIES AR SAVU SARGEŅĢELI

25.   UN TAGAD IEPAZĪSTIETIES AR SAVU PRETINIEKU

26.   DESMIT SEFIROTI: UNIVERSA UZBŪVE

27.   ERCENĢEĻI

28.   ERCENĢELIS MIHAĒLS: LAI DVĒSELĒ IENĀK ŽĒLSIRDĪBA. 67

29.   ERCENĢELIS GABRIĒLS: TAISNĪGUMA VALDNIEKS …69

30.   ERCENĢELIS URIĒLS: DIEVA UGUNS

31.   ERCENĢELIS RAFAELS: ZEMES DZIEDINĀŠANA

32.   RAZIĒLS: PIRMSĀKUMA EŅĢELIS

33.   EŅĢEĻI KATRAI NEDĒĻAS DIENAI

34.   ZODIAKA EŅĢEĻI

35.   EŅĢEĻI MŪSU BĒRNIEM

36.   LAIMES EŅĢEĻI

37.   METATRONS: NO CILVĒKA LĪDZ EŅĢELIM

38.   NEGATĪVIE EŅĢEĻI

39.   NELIEŠU GALERIJA

40.   NĀVES EŅĢEĻI

41.   UNIVERSA KAMBARU EŅĢEĻI

42.   TIESĀŠANAS EŅĢEĻI

3. DAĻA. ATSŪTIET MAN EŅĢELI

43.   DVĒSELES TEHNOLOĢIJA

44.   PIESLĒGŠANĀS EŅĢEĻIEM

45.   EŅĢEĻU BURTI

46.   KĀ PIESLĒGTIES SARGEŅĢEĻA BALSIJ

47.   ERCEŅĢEĻU PIESAUKŠANA

48.   KĀ SAZINĀTIES AR KONKRĒTĀS DIENAS EŅĢELI .

49.   KĀ SAZINĀTIES AR LAIMES EŅĢEĻIEM

50.   ANA BEKHO'AU KABALISTA LŪGŠANA

51.   VAI MĒS VARAM APIET EŅĢEĻUS?

52.   JĒKABA CĪŅA AR EŅĢELI

4. DAĻA. NEMIRSTĪBAS APSOLĪJUMS

53.   KĀPĒC MĒS NOMIRSTAM?

54.   KĀ PIEMĀNĪT NĀVES EŅĢELI

55.   NĀVES NĀVE

PRIEKŠVĀRDS

Vai jūs kādreiz esat juties ļoti vientuļš? Iespējams, bijuši brīži, kad domājat: "Es cīnos šajā pasaule pilnīgi viens!' Šajos gadījumos jūs droši vien uzmundrinātu atziņa, ka ir miljardiem eņģeļu, kas palīdz jūsu gaitās. Ir eņģeļi, kas jūs pārbauda, un eņģeļi, kuri iedvesmo. Šajā grāmatā uzzināsiet, kā eņģeļi veido jūsu pasauli un kā jūs ar savu rīcību spējat radīt eņģeļus, kas veic labus vai sliktus darbus. Kad sāksiet aptvert, ka jūsu dzīvi ietekmē eņģeļu gudrība, būsiet stiprs un pašpaļāvīgs, sastopoties pat ar vislielākajām grūtībām.

Vairums amerikaņu apmēram 98 procenti tic eņģeļiem. Ļoti iespējams, ka tiem ticat arī jūs. Bet vai esat aizdomājies, ko īsti nozīmē ticēt eņģeļiem? Vai tic izskatas kā piemīlīgie ķerubi 17. gs. itāļu gleznās9 Vai eņģeļi ir mirdzošas, spārnotas būtnes, kas plandošos talāros sagaida jūs pie Gaismas vārtiem? Varbūt jums prātā nāk aktieri no kinofilmām Džons Travolta, kas tēlo savdabīgu eņģeli filmā "Mihaēls", vai zobgalīgais Vils Smits "Leģendā par Bagaru Vensu"? Varbūt atceraties nopietno eņģeli, kas apciemoja stresa mocīto Džimiju Stjuartu filmā Šī dzīve ir brīnišķīga"? Varbūt ticat, ka eņģelis ir kāds no mirušajiem mīļajiem cilvēkiem, kas rūpējas par jums no debesu augstumiem, noturot jūs uz taisnā un šaurā dzīves ceļa un pasargājot no ļaunuma?

Bet varbūt eņģeļi ir tikai daļa no haotiskā universa? lespēļams, jūs nesaprotat, kāpēc eņģeļi nāk'un iel un kāpēc vieni viņus redz, bel citi ne. Varbūt kāds viņus vada. un tas ir I )iov!i Varbūt domājat, ka esat tikai bandinieks eņģeļu rokās ka viņi ii būtnes, kas bīda jūs pa dzīves "šaha galdiņu", un jums pašam nav nekādas teikšanas ne par viņu dalību, ne rīcību.

Ja jums ir šāds viedoklis par eņģeļiem, varu vienīgi teikt: "Esiet gatavi pārskatīt savu domāšanu! Jūsu prātā tūlīt notiks īsts apvērsums."

Lai saprastu Kabalas atziņas par eņģeļiem, jums jāgūst nedaudz lielāka izpratne par Kabalas mācību.

Kabala ir gudrība, kas dota cilvēcei pirms vairāk nekā 4000 gadiem. "Tā ir tehnoloģija, kas jums parāda, kā dzīvot piepildītu dzīvi un kļūt par sava universa radītāju un noteicēju. Eņģeļi nodrošina infrastruktūru, lai jūs varētu uzkāpt dzīves virsotnē vai arī… nokristu lejā. Bet, lai jūs patiešām spētu maksimāli izmantot atbalstu, ko sniedz eņģeļi, jums jāizprot viņu gudrība. Šī informācija ietverta Kabalas galvenajā tekstā "Zohar".

Kabala atzīst, ka Bībele ir šifrēts dokuments, kas īstenībā slepenā veidā raksturo universu un satur laikmetu gudrību. "Zohar" jeb "Gaismas grāmata" Kabalas pamats un galvenais atziņu krājums ir rokasgrāmata, kas palīdz atšifrēt Bībeli. Ja uzskatām, ka Bībele ir pirmā lielā svētās gudrības atklāsmes grāmata, tad "Zohar" ir otrā grāmata. Tā sniedz precīzu garīgo pamatojumu ikdienas dzīvei, izskaidrojot universa, tā radīšanas un cilvēka dvēseles likumus.

"Zohar" izskaidro eņģeļu nozīmi un atklāj, kā un kāpēc viņi var jums palīdzēt. Tā apraksta, kā veidot personiskās attiecības ar eņģeļiem, un sniedz izpratni par to, kā eņģeļi ietekmē katru jūsu rīcību un domu un kā jūs pats ietekmējat viņus. Visas šīs eņģeļu gudrības svarīgās šķautnes atklātas grāmatas 1. daļā.

Pastāv dažādas iespējas studēt Kabalas akadēmiskos aspektus, un par eņģeļiem ir uzrakstītas daudzas grāmatas, taču ar zināšanām vien nepietiek. Kāda nozīme ir zināšanām, ja tām nav praktiska seguma? Padomājiet par to šādi: jūs varat izstudēt visus futbola mačus un pat kļūt par ekspertu šīs spēles vēsturē, bet tas jūs neiemācīs, kā reāli padot bumbu, apspēlēt pretinieku vai gūt prieku par spēli, kad esat izgājis uz laukuma. Grāmatas 2. daļā stāstīts par daudziem spēlētājiem galvenajiem eņģeļiem universā -, lai jūs zinātu, kuri no tiem ir jūsu sabiedrotie un kuri pretinieki. Sapratne par viņu spēku un vājumu palīdzēs jums spēlēt to spēli, ko sauc par dzīvi.

Taču ar to vien nepietiek, ka lasāt par eņģeļiem. Jums arī nepieciešami praktiskie līdzekļi. Kabalas pētījumu centra un šīs grāmatas nolūks ir iemācīt spēlēt dzīves spēli palīdzēt jums augt un pēc iespējas prasmīgāk izmantot savas iespējas. Grāmatas 3. daļā jūs uzzināsiet ne tikai par eņģeļu neticamo spēku, bet arī par tehnoloģiju, kas palīdz nodrošināt tiešu saikni ar eņģeļiem un iegūt viņu gudrību sava spēka un izaugsmes veicināšanai.

1. KĀ IZPRAST MŪSU ZAIGOJOŠO UNIVERSU

KABALA MĀCA, KA EŅĢELI EKSiSTĒ KATRĀ MOLEKULĀ, KATRĀ DOMĀ, KATRĀ ELPĀ. MŪSU PASAULE SASTĀV NO MILJARDIEM EŅĢEĻU. Vi NI IR LOT! SPĒCĪGI GARĪGIE PALĪGI, KAS MUMS DOTI, LAI ATBALSTĪTU MŪSU PERSONISKO PĀRVEIDOŠANOS. AR SAVĀM DOMĀM UN DARBĪBĀM MĒS AKTIVIZĒJAM DIMENSIJU, KURĀ MĀJO EŅĢELI, UN ATVEDAM VIŅUS PIE SEVIS - TAS VAR NOZĪMĒT GAN LABU, GAN SLIKTU.

1. EŅĢEĻU SPĒKS

Eņģeļi nav tādi, kādus jūs tos iedomājaties. Kabata māca, ka eņģeļi ir milzīgs, ietekmīgs spēks, nevis atraktīvas, amizantas vai veiklas būtnes. Viņi ir jums apkārt, viņi ir jūsu iekšienē, viņi ir katrā jūsu domā un rīcībā.

Vai zinājāt, ka itin viss, kas notiek jūsu dzīvē, ir eņģeļu iejaukšanās tiešs rezultāts? Viss, itin viss.

Jūs iekodāt mēlē? Atdauzījāt kājas īkšķi? Uzspiedāt uz gāzes pedāļa, kad gribējāt bremzēt? lesitāt ar āmuru pa pirkstu, nevis pa naglu? Pazaudējāt savu maku? Sabojājāt datora cieto disku? Paslīdējāt un nogāzāties zemē? Nokritāt no saliekamajām kāpnēm?

Vai tie visi ir nejauši notikumi? Jūsu muļķības sekas? Diez vai. Turklāt jūs jau nemaz neesat tāds muļķis! Neviens cilvēks nav tik liels nejēga! Šādus negadījumus, kas izraisa fiziskas un psiholoģiskas ciešanas, rada enerģijas spēks, ko Kabala dēvē par eņģeļiem. Tieši eņģeļi ietekmē situāciju tā, ka jūs padarāt sevi par muļķi.

Tās būtu sliktās ziņas,

Bet šajā stāstā ir arī labās ziņas.

Ja jau katru negatīvo atgadījumu jūsu dzīvē nosaka eņģeļi, tad tas pats notiek arī ar visu pozitīvo. Jūs nezināt, kāpēc pagriezāties pa labi, nevis pa kreisi, taču tādējādi izbraucāt uz ceļa, kas ved garām mājai, par kuru esat sapņojis. Tur tā ir un liek pārdota, turklāt par jums pieņemamu cenu. Vai arī: kāds labvēlīgs kolēģis jūs iepazīstina ar savu draugu lielisku puisi, kas strādā blakus esošajā birojā jau vairākus gadus. Jūs abi iemīlaties viens otrā un apprecaties. Bet varbūt priekšnieks, kurš it kā nemaz nepievērsa jums uzmanību, pēkšņi ieraksta jūsu vārdu pavēlē par paaugstinājumu amatā, un jūs saņemat pasūtījumu par milzu summu. Jūsu dzīve ir veiksmes un prieka pilna.

Tomēr eņģeļi neveic burvju trikus! Viņi arī neuzraksta grāmatu jūsu vieta un neieceļ jūs augstākā amatā. Taču viņi sniedz iedvesmu, kuras ietekmē jūsu dzīvē ienāk dažādi notikumi. Tieši viņi jūsu šefam var nemanāmi ierosinā! "Kā būtu ar Stenu? Dosim viņam iespēju!" Viss, kas notiek jūsu dzīvē, rodas kādas neredzamas ietekmes rezultātā.

Kas izraisa šo neredzamo ietekmi? Tie, protams, ir eņģeļi.

2. UNIVERSA INFRASTRUKTŪRA

21. gadsimta fiziķi ir secinājuši, ka mūsu universs darbojas saskaņā ar tā dēvēto nenoteiktības principu. Ko tas nozīmē? Tas ir vienkārši. Domas par kādu daļiņu iespējamo kustību ietekmē šīs kustības virzienu. Tas nozīmē, ka mūsu darbības un pat nodomi maina un nosaka realitāti.

Mēs vairs nevaram paļauties uz saviem agrākajiem, ierastajiem priekšstatiem par dzīvi Fiziķi atzīst, ka pastāv enerģijas apziņas spēki, kas ietekmē mūsu dzīvi katru dienu, ikvienu nanosekundi, pat ja mēs to gandrīz nemaz neapzināmies. Šie neredzamie, tomēi ietekmīgie spēki iedarbojas uz smadzenēm un prātu, kā arī uz to, ko uztveram kā "realitāti".

Un kas tad ir šie spēki? Tie ir eņģeļi.

Tā senā Kabalas gudrība sauc šīs ļoti sīkās, nemateriālās enerģijas kopas

Nav pat nevienu vissīkākā zāles stiebriņa uz Zemes, kam "augšējā" pasaulē nebūtu sava pārdabiska spēka. Itin viss, ko katrs dara vai kas katram tiek darīts, notiek saskaņā ar pārdabisko spēku, kurš tam noteikts no "augšas".

"Zohar" norāda, ka katram zāles stiebriņam ir savs eņģelis. Eņģeļi ir šīs pasaules "cauruļvadi" un "elektroinstalācija". Neapšaubāms ir secinājums: kaut gan mūsu dzīve šķiet haotiska, universā pastāv sistēma, neredzama struktūra.

Visam ir savs nolūks, pat ja mēs to nespējam uztvert ar savām ierobežotajām maņām. Tas var likties paradoksāli. Taču Kabala māca, ka tad, kad kaut kas liekas paradoksāls, ir ļoti iespējams, ka dodamies pareizajā virzienā.

3. MUMS VISAPKĀRT IR EŅĢEĻU MILJARDI

» » *

Tā kā eņģeļi ir it visur, to skaits ir neiedomājami liels miljardu miljardi. Aplūkosim piemēru, kas var palīdzēt aptvert eņģeļu milzīgo daudzumu.

Kabalisti skaidro, ka neviens eņģelis nekad neiejaucas cita eņģeļa darbībā. Tas ir viens no eņģeļu pamatlikumiem. Vienam eņģelim nevar būt divas funkcijas, un diviem eņģeļiem nevar būt viena kopīga funkcija. Ja paskatīsieties uz savu mazo pirkstiņu, tad redzēsiet, ka tam ir trīs posmi. Katrai šūnai ikvienā mazā pirkstiņa posmā ir savs eņģelis, kas vada tā kustības. Tātad ikviena posma katras šūnas kustībai ir savs eņģelis, un jebkuram no šiem eņģeļiem ir neskaitāmi pakļautie eņģeļi tādējādi jūsu pirksta saliekšanā piedalās miljoniem molekulu un šūnu un katrai no tām ir savs eņģelis.

Kabalisti jau pirms vairākiem tūkstošiem gadu norādīja, ka universu caurstrāvo trīs galvenie enerģijas spēki. Viņi dēvē šos spēkus par kolonnām un universa sistēmu par Triju kolonnu sistēmu. Labā kolonna ir pozitīva, Kreisā kolonna negatīva, Vidējā kolonna neitrāla. Šī Triju kolonnu sistēma darbojas visā universā ikvienā līmenī no sniegpārslas molekulu izkārtojuma līdz zvaigžņu milzīgajai konfigurācijai ārpus Piena Ceļa. Tā kā jūsu pirksta posmi ir vienotā universa daļa, uz tiem attiecas Triju kolonnu sistēma. Tātad jūsu pirksta posma katrai šūnai ir Labā kolonna. Vidējā kolonna un Kreisā kolonna un pa eņģelim katrai kolonnai.

Tagad sareiziniet šo eņģeļu skaitu ar trīs sava mazā pirkstiņa posmiem, tad ar pieci saviem pieciem pirkstiem, pēc tam ar divi divām rokām. Iztēlojieties, ka visi jūsu pirksti kustas, un vizualizējiet šīm darbībām nepieciešamos nesaskaitāmos eņģe|u līmeņus un apakšlīmeņus. Turklāt iztēlojieties visu sava ķermeņa sistēmu, ieskaitot arī savas domas, jo arī tās iedarbina eņģeļi.

Un tas ir tikai sākums. Iztēlojieties visu pasaules cilvēku domas neskaitāmus, bezgalīgi daudzus eņģeļus. Sareiziniet šo neaptveramo daudzumu ar simtu, tūkstoti, miljardu, triljonu visu dzīvnieku, augu, akmeņu un okeāna viļņu šajā universā. Tas dod aptuvenu ieskatu par eņģeļu neizmērojamo ietekmi mūsu dzīvē.

Tagad padomājiet, ko nozīmē atņemt dzīvību otram cilvēkam. Tas ir kas neaptverams. Ja jau tik milzīgs eņģeļu tīkls ir nepieciešams, lai pakustinātu vienu pirkstu, tad patiešām neizmērojama šķiet citas dzīvības vērtība. Tāpēc jau Svētajos rakstos ir teikts, ka izglābt vienu dzīvību ir tas pats, kas izglābt veselu pasauli. Un otrādi ja tu atņem kādam dzīvību, tad esi iznīcinājis veselu pasauli.

Un tagad iedomājieties, cik milzīgs un varens ir Radītājs, Kurš radīja visu io sistēmu, tad iztēlojieties uz Zemes dzīvojošo sešu miljardu cilvēku mijiedarbību, visu viņu domu un visu kustību eņģeļus!

Eņģeļu daudzums, kāds nepieciešams, lai darbotos lieliskais dzinējs, ko saucam par dzīvi, tiešām ir prātam neaptverams. Šie neskaitāmie garīgie darbinieki, bezgalīgais enerģijas tīkls paredzēts unikālam uzdevumam palīdzēt vai traucēt katram no mums izaugsmē.

Tas ir mūsu brīnumainais universs, zaigojošs Gaismā.

4. ATOMĀRIE EŅĢEĻI

Kabala tūkstošiem gadu ir mācījusi, ka eņģeļi ir itin visur. Apbrīnojami ir tas, ka arī mūsdienu zinātne to apgalvo. Katru dienu ik sekundi miljoniem, triljoniem, kvadriljoniem daļiņu sāk un beidz savu eksistenci.

Taču mēs neesam sapratuši, lūk, ko tas, ko zinātne sauc par dajiņām un ko Kabala dēvē par eņģeļiem, ir viens un tas pats. Tātad Kabala apstiprina zinātni. Fiziķi ir noskaidrojuši, ka telpa ir pārpilna ar enerģijas megatonnām. Kabala to konstatēja kā patiesību jau pirms 2000 gadiem. Zinātne tagad vienkārši cenšas panākt Kabalu.

Tagad pārcelsimies tūkstošiem gadu senā pagātnē. Kā jūs izskaidrotu atomu uzbūves ideju vienkāršiem laukkopjiem un ganiem? Vai jūs teiktu, ka pastāv pozitīvais spēks ar pozitīvo lādiņu, ko sauc par protonu, negatīvais spēks ar negatīvo lādiņu elektronu un centrālais pretestības spēks, ko dēvē par neitronu? Viņiem nepietiktu ar jūsu vārdiem vien. Lai noticētu, viņi gribētu šos spēkus redzēt. Jūs nespētu to parādīt bez daļiņu paātrinātājiem (atomu skaldīšanas Ierīcēm), elektronu mikroskopiem un citām mūsdienu augstās tehnoloģijas iekārtām.

Izcilais 18. gs. itāļu kabalists Mozus Haims Lucato vēstī, ka mēs nevaram uztvert neredzamo pasauli ar mūsu piecām maņām. Tā kā kabalisti pirms 2000 gadiem nespēja izskaidrot protonus, elektronus un neitronus jeb pozitīvo spēku, negatīvo spēku un centrālo pretestību, viņi attēloja šo enerģiju kā spārnotu ķerubu! Labais spārns ir pozitīvais lādiņš, kreisais

spārns negatīvais lādiņš. Ķermenis vidū ir neitrons brīvā griba, pretestības spēks. Tā ir Triju kolonnu sistēma, ko minēju 20. lappusē.

Šie tēli un metaforas mums var palīdzēt saprast seno koncepciju un gūt priekšstatu par spārnoto ķerubu un eņģeļiem. Aplūkosim attēlu, kas atvieglo neredzamo realitātes sastāvdaļu izpratni.

Diemžēl daudzi no mums vēl aizvien eņģeļa tēlu uztver burtiski, un tas var radīt neskaidrību. Ja kāds sāk runāt par spārnainu būtni, kas lidinās apkārt, ir tērpta ēteriskā talārā un ar oreolu, skeptiķi par to vīpsnā. Un tas patiešām izklausās visai smieklīgi. Bet, kad zinātnieki stāsta, ka tukšā telpa ap mums ir neredzamas enerģijas caurstrāvota, kad viņi nosauc šīs enerģijas kopas par elektroniem, protoniem, leptoniem, neitrīno vai kvarkiem, mēs akceptējam viņu skaidrojumu. Mēs sakām: 'Jā, atomārā enerģija ir visur," kaut gan reāli nevaram pieskarties šīm daļiņām vai tās ieraudzīt.

Kad kabalisti mums vēstī, ka universs ir piestrāvots ar eņģeļu enerģiju, un skaidro, ka eņģeļu enerģija ir it visur, viņi apgalvo to pašu, ko fiziķi. Tikai kabalistu valoda mūs mulsina.

Mēs visi esam veidoti no atomiem. Atomi ir daļiņas, kas ļauj mums eksistēt. Tomēr atomi nav materiālas daļiņas, jo īstenībā mazāk nekā vienam procentam atoma ir materiāls sastāvs. Visjaunākie atklājumi fizikā vēstī, ka atomi nav nekas cits kā vibrācijas. Šīs vibrācijas rada materiāla ilūziju. Atomi faktiski ir tikai enerģija. Atomi ir eņģeļi.

Un vairumam cilvēku tiem 98 procentiem, kas tic, ir iedzimta sajūta, ka pastāv kāds eņģeļu spēks. Mēs varam sajust šo spēku, kaut gan mums tā būtību ir bijis grūti izskaidrot… līdz šim brīdim.

5. EŅĢEĻU RADĪŠANA

No kurienes rodas eņģeļi? Daži eņģeļi, piemēram, sargeņģelis, ercenģeļi un sātans (nāves eņģelis), ir mūsu Gaismas pildītā universa pastāvīgas daļas. Par tiem pastāstīšu grāmatas 2. daļā. Bet tagad pievērsīsimies eņģeļiem, kurus radām paši. Tos sauksim par pagaidu eņģeļiem.

Jā, tieši tā. Mēs radām paši savus eņģeļus.

Ievērojamais kabalists rabīns īzāks Luria, saukts Ari, dzīvoja Izraēlas ziemeļu kalnājos 16. gadsimtā. Viņš esot spējis nolasīt visu cilvēka dzīves gājumu, tikai paskatoties uz viņa pieri.

Ari savas pasaulīgās dzīves laikā neuzrakstīja nevienu vārdu, bet viņa ietekme bija rrļilzīga. Izcilā rabīna atziņas, ko mācekļi pierakstīja pēc viņa nāves, tika apkopotas vairākās grāmatās, kas pazīstamas ar nosaukumu "Kitve Ha Ari" jeb "Ari raksti".

Rabīns īzāks Luria mācīja, ka pagaidu eņģeļi ir gan labi, gan slikti enerģijas spēki, kurus veido mūsu vārdi, rīcība un nodomi.

"Ir eņģeli, kuri pieder pie Asiyah jeb Rīcības pasaules, un tos rada tikai rīcība, nevis mūsu nodomi.

Pastāv eņģeji no Beri'ah jeb Radīšanas pasaules, un tās ir būtnes, ko rada cilvēka nodomi un domas… prāts."

Kabalisti norāda, ka ikviena darbība, kuru veicam, ikviena doma, kas uzdzirkstī mūsu smadzenēs, ikviens vārds, kuru izsakām, rada pozitīvo vai negatīvo eņģeli. Šie eņģeļi rodas nepārtrauktā straumē.

Kaut gan var likties, ka mūsu dzīve ir labu un ne tik labu notikumu nejaušs savirknējums, tā tomēr nav. Tikai mūsu neziņa liek dzīvei izskatīties nejaušai. Mēs paši esam pilnībā atbildīgi par savu dzīvi. Eņģeļi vienīgi palīdz izpaust to, ko esam pelnījuši, vienalga, vai tā ir datora cietā diska sabojāšanās vai ari lielisks dzīvesbiedrs.

Ko mēs no tā varam mācīties? Aplūkosim dažas patiešām svarīgas mācības.

6. POZITĪVO UN NEGATĪVO EŅĢEĻU SPĒKS

Ja lēksiet no kraujas, vienmēr spēkā būs gravitācijas likums, vienalga, vai to saprotat vai ne, un jūs piezemējoties stipri sasitīsieties (var notikt vēl ļaunāk). Arī eņģeļi enerģijas kopas ietekmē jūs neatkarīgi no tā, vai apzināties to ietekmi vai ne. Pat tad, ja neticat eņģeļiem, tie tomēr ietekmē jūsu dzīvi Eņģeļi nav pasīvas būtnes. Tie pārraida enerģiju.

Tātad pirmā macība ir šāda: esiet uzmanīgs! Katrs skarbs vārds, katra negatīva rīcība, ko vēršat pret citu cilvēku, un katrs egocentrisks impulss rada negatīvo eņģeli, kas jūs apslāpē un aizkavē.

Jūs nolamujaties vai izteicāt nicīgu piezīmi? Jūs pārgulējāt ar sava sirdsdrauga sievu? Jūs apkrāpāt savu klientu? Jūs uzb|āvāt savam bērnam? Jūs ignorējāt senu draugu? Blaukšl Jūs tikko kā radījāt negatīvos eņģeļus.

Tātad kad notiek kaut kas slikts, jums gribas vīstīt dūres un šķendēties: "Dievs, kāpēc Tu uzsūtīji man šo nelaimi?" Bet universs jau nedarbojas tādā veidā. Negatīvie eņģeļi, kurus radām, izraisa ha osu un iz nīcību. Tie aizklāj mūsu acis braukšanas laikā, tāpēc "neredzam" mašīnu blakusjoslā, kad šķērsojam ceļu.

Tie izposta mūsu attiecības ar citiem cilvēkiem. Atcerieties tās reizes, kad centāties izrunāties ar kādu, taču bez panākumiem. Jo vairāk pūlējāties, lai jūs saprastu, jo lielāks sajukums radās. Jūs domājāt vēl tikai viens teikums, vēl viens paskaidrojums, un viss būs kārtībā, taču otrs cilvēks kļuva aizvien dusmīgāks vai atturīgāks. Jūs sākāt domāt, vai abi vispār runājat vienā valodā.

Negatīvie eņģeļi dara aklus. Jūs noliekat atslēgas uz galda, bet tās "izgaist". Jūs meklējat it visur, arī atvilktnēs un papīros, bet atslēgas nav atrodamas. Tad atgriežaties vietā, kur tām vajadzēja būt, un beidzot tās ieraugāt. Kā gan atslēgas varēja atrasties uz jūsu galda, ja vēl pirms minūtes to tur nebija? Vai jums bija prāta aptumsums?

Nē, patiesība ir tāda, ka jūs piedzīvojāt eņģeļa klātbūtni. Vienā brīdī ar kādu savu vārdu vai rīcību jūs radījāt negatīvo eņģeli, un tas ietekmēja jūsu prātu, liekot veltīgi iztērēt laiku un radot stresu un vilšanos. Diemžēl jāatzīst, ka šis negatīvais spēks tikai dara savu darāmo.

Nu jūs varat redzēt, kāpēc mūsu negatīvās īpašības, piemēram, dusmas, skaudība, sevis šaustīšana, nelabvēlība, agresivitāte, bailes un nomāktība, nav tikai nevēlami vai nepatīkami noskaņojumi. Tās ir daudz sliktākas, jo saindē mūsu ķermeni un dvēseli. No tām jāsargājas tikpat modri kā no vīrusiem vai indēm, kas varētu nokļūt organismā.

Un otrā mācība ir tāda: Kabala norāda, ka mēs neatkarīgi no tā, kādi esam un ko darām, spējam radīt pozitīvos eņģeļus, kas svētī un atbalsta mūsu izaugsmi.

Jūs kādam pateicāt laipnu vārdu un palīdzējāt ar savu rīcību? Jūs parūpējāties par savu veco, slimo tanti, negaidot atlīdzību? Jūs uz ceļa savā braukšanas joslā ielaidāt citu automašīnu? Jūs atzināt savu kļūdu un apņēmāties to labot? Jūs nolēmāt necelt traci, kad māte jums lasīja morāli? Bums! Jūs ievedāt savā dzīvē pozitīvos eņģeļus.

Pozitīvais ir tikpat reāls kā negatīvais. Kad jūs virzāt cilvēkus augšup, nevis gāžat lejā, kad dalāties ar citiem, nevis ņemat vienīgi sev, kad rīkojaties iejūtīgi, nevis agresīvi, kad pats vadāt savu dzīvi un tā nav tikai ārēju spēku iedarbības rezultāts, dzimst po zitīvie eņģ eļi

Kad jūs brīdi padomājat, cik daudzi no šiem spēkiem rodas un izzūd katru sekundi, tad sākat aptvert, cik liela ir jūsu vara, lai radītu savu paša realitāti.

Kabala šo procesu dēvē par "apvērstām marionetēm". Kad skatāmies le||u teātra izrādi, parasti iedomājamies aktierus, kas augšā aiz ai/kara vada aukliņas, liekot marionetēm runāt, staigāt, dziedāt un lēkāt. Bet Kabalas universā marionetes, proti, jūs un es, kontrolē aukliņu darbību. Mūsu darbības uz Zemes spēj ietekmēt debesis tur augšā.

Radītājs ir iekārtojis šo pasauli tā, lai mums būtu spēks un kontrole. Viņš to radīja, lai mēs būtu atbildīgi par savu dzīvi un savām izvēlēm.

Līdz šim brīdim jūs varbūt neapzinājāties šo milzīgo spēku. Tagad, kad zināt, ka jūsu rīcībā ir tāds spēks, padomājiet, ko ar to darīsiet.

7. KĀPĒC EKSISTĒ EŅĢEĻI?

Kāpēc eksistē eņģeļi? Es atbildēšu uz šo jautājumu ar citu jautājumu. Kāpēc eksistējam mēs paši? Kāds ir mūsu dzīves mērķis?

Kabala māca, ka cilvēka dzīves mērķis ir rast piepildījumu un kļūt par sava universa noteicēju. Kad pabeigsim savu personisko pilnveidošanos (Tikkun), kuras dēļ vispār esam ieradušies šajā pasaulē, mēs spēsim atgriezties savā sākotnējā, Dievam līdzīgajā stāvoklī.

Ko tas nozīmē? Lai to saprastu, varbūt der padomāt par dzīvi kā par futbola spēli. Kļūt par labāko spēlētāju vai pirmo komandu savā līgā, t. i., sasniegt piepildījumu, nozīmē, ka saskaņā ar spēles noteikumiem jūs esat pārvarējis dažādus šķēršļus: pretinieku komandas cīņas sparu, Zemes pievilkšanas spēku, laukuma un laika apstākļus, bumbas neparedzamos atlēcienus. Tie visi ir faktori, kas nosaka jūsu iespējas kļūt par vislabāko futbolistu. Patiešām, lai sasniegtu piepildījumu un kļūtu par vislabāko, jums jāpārvar dzīves negaidītie izaicinājumi un grūtības,

Kāpēc mēs visi alkstam pēc piepildījuma?

Saskaņā ar kabalistu gudrību šīs alkas ir cēlušās "laikā pirms laika" Bezgalīgajā pasaulē, kad mēs visi bijām vienoti ar Radītāja Gaismu, neierobežoto dalīšanās, došanas un piepildījuma spēku. Gaisma ir universa enerģija Radītāja Gaismas spēks. Tā kā visam svētīgajam devumam bija nepieciešams satvars, Gaisma radīja bezgalīgu tvertni. Kabalā to sauc par Trauku, un tajā bija paredzēts ietvert visu. ko Gaisma spēj dot. Trauks vēlējās saņemt visu. ko Gaisma var piedāvāt, un Gaisma Traukam atdeva visu, kas tai bija, un kādu brīdi valdīja pilnīga saskaņa.

Taču situācija mainījās. Kopā ar visām citām Radītāja dāvanām Trauks bija uzņēmis sevi Gaismas labestīgo būtību, tāpēc arī tas gribēja kaut ko dot citiem. Savukārt Gaisma nespēja saņemt, tā spēja tikai dot. Tā kā Radītāja vienīgais nolūks bija izpatikt Traukam, Radītājs apslēpa Gaismu, šādi aizsākdams procesu, kas noveda pie mūsu fiziskā universa Lielā Sprādziena, laika, telpas, kustības, visu cilvēku dvēseļu rašanās. Izveidojās valstība, kurā mēs varam būt sava likteņa noteicēji un radītāji, kur mums ir iespēja dalīties ar citiem, paust savu dievišķo dabu un tādējādi atkal saistīties ar Gaismu, ar nebeidzamās Gaismas sākotnējo spožumu.

Mēs visi esam cēlušies no šī sākotnējā Trauka. Mēs esam radījuši spēli, kurā iesaistām savu ķermeni un aizmirstam savu patiesi dievišķo dabu. Mēs ieejam izaicinājumu un grūtību, haosa un ciešanu valstībā, lai dalītos ar citiem, pārvarētu un atrisinātu problēmas, radītu kaut ko jaunu un tad atrastu ceļu atpakaļ pie Gaismas. Mēs to darām tāpēc, ka tādā veidā gūstam patiesu piepildījumu. Pa ceļam mēs izjūtam apjukumu un šaubas, cenšoties gūt skaidrību un noteiktību; esam neizlēmīgi un divkosīgi savās rūpēs un nodomos; līdz sāpēm cīnāmies, lai pārvarētu sevi un ierobežojumus. Tāda ir spēle, un to mēs

spēlējam tāpēc, ka gribam atklāt Gaismu sevī. i

Mūsu universam ir saprātīga uzbūve. Tas sastāv n o pnzļļ ļviem un negatīviem spēkiem un eņģeļiem, kas mums var palīdzēt vai radīt šķēršļus, kad meklējam iespējas atkal saistīties ar to, kas bijām, esam un varētu būt, un gūt piepildījumu, ko sniedz Radītāja Gaisma. Tāds ir noslēpums, kas izskaidro eņģeļu eksistenci. Viņi darbojas kā komunikāciju sistēma, lai palīdzētu mums pieslēgties Radītājam un nemateriālajam universam Eņģeļi ir mūsu tilts uz Radītāju. Viņi ir mūsu universa infrastruktūra, kuru varam arī kontrolēt.

Eņģeļi palīdz mums kļūt par mūsu likteņa noteicējiem un veidotājiem. Viņi nodrošina totāla atbildīguma sistēmu. Kad mēs saprotam eņģeļu gudrības būtību, spējam pilnībā aptvert domu, ka universā nav nekā nejauša un paši esam cēlonis visam, kas notiek mūsu dzīvē

Tā ir gan biedējoša, gan iedvesmojoša doma. No vienas puses, varam teikt: "Oho! Es varu pilnībā pavērst savu dzīvi tā, kā es to gribu, t. i., uz labo vai slikto pusi." No otras puses, varam arī sacīt: "Oho! Tā ir milzīga atbildība, par ko šeit runājam." Un, starp citu, abas šīs domas ir pareizas.

Kāpēc mums vajadzīga šī komunikāciju sistēma, lai pieslēgtos Radītājam? Kāpēc mēs nevaram tieši pieslēgties Gaismai?

8. KOMUNIKĀCIJU SISTĒMA

Kabala māca un superstīgu teorijas pētnieki piekrīt, ka pasaule ir milzīga garīgā telpa. Tas, kas šķiet pastāvīgs (piesitiet pie galda!), ir tikai šķitums, liela ilūzija, ko veido miljardi vibrējošu atomu. Atcerieties: zinātnieki ir apstiprinājuši, ka atoms un tātad arī pati matērija pārsvarā ir tukša telpa, pat ja tā mums šķiet viengabalaina. Jā, šī mobilo telefonu un hamburgeru, televizoru un zobu suku "reālā pasaule", kuru redzam, dzirdam, izgaršojam, aizskaram un saožam, nav viss esošais. Faktiski tā ir līdzīga momentuzņēmumam, kas dod tikai nelielu priekšstatu par plašāku ainu. Tā ir tikai viens procents reālās situācijas, īstenās realitātes.

Man gribas domāt par šo tā saukto "reālo pasauli" kā par Jautājumu pasauli. Tajā ir daudz būtisku jautājumu, uz kuriem nesaņemam atbildes, vismaz tā mums šķiet. Mēs, piemēram, gribam zināt, kāpēc lūgšanas paliek bez atbildes, kāpēc pasaulē ir ciešanas, kāda ir mūsu dzīves jēga, kas gaidāms nākotnē, kāpēc mēs mirstam. Šī Jautājumu pasaule mūsu materiālā pasaule ir tumsas, sāpju, agresijas, baiļu, dusmu, slimību un haosa pasaule.

Daudz lielāka realitāte ir Atbilžu pasaule, ko dāvā Radītājs. Tā ir tīra, mirdzoša, žilbinoša Gaisma. Tā ir valstība, kurā mājo īstenais piepildījums un kura ir garīga un lielākoties slēpta no mūsu acīm. Saskaņā ar Kabalu Debesis ir nevis vieta, bet gan pieslēgums Atbilžu pasaulei, visas gudrības, visu atbilžu, visa piepildījuma ķopums. Tā ir 99 procentu pasaule.

Tātad pastāv divas pasaules: Gaismas jeb Atbilžu pasaule un Maņu jeb Jautājumu pasaule. Kā mēs varam pāriet no vienas valstības uz otru? Eņģeļi ir mūsu caurlaide. Viņi nodrošina "transporta sistēmu", ļaujot pārvietoties starp šīm divām sfērām.

Kāpēc mēs nevaram piekļūt Atbilžu pasaulei tieši, bez starpniekiem?

Lai iegūtu atbildi uz šo jautājumu, aplūkosim elektrību. Jūs, piemēram, nevarat pieslēgt savu tosteru atomelektrostacijai, pat ja to gribētu. Tosters acumirklī pārvērstos par "grauzdiņu". Lai savaldītu milzīgo neredzamo spēku, ko ģenerē atomelektrostacija. jāsavelk vadi un kabeļi un jāiekārto transformatori enerģijas vadīšanai un pārveidošanai Dažādās ierīces samazina milzīgo strāvas stiprumu un aizvada elektrību uz mūsu mājokļiem, lai to varētu izmantot Tad mēs varam kontaktdakšu iespraust rozetē, un pēc kāda laika dzini mūsu grauzdiņš skaisti zeltainbrūns izlec ārā no tostera.

Eņģeļi ir šie vadi, kabeļi un transformatori garīgajā līmenī. Viņi ir vidutāji starp mums un Atbilžu pasauli. Viņi ir enerģijas pārvades stacijas Gaismas kanāli, kas sadala savu titānisko kvēli nelielās kopās, kurām mēs varam piekļūt un kuras varam izmantot.

Katrs eņģelis ir atsevišķs kabelis universa datorā Katram ir sava identitāte, katrs ir unikāls mehānisms garīgajā energosistēmā, un katrs ir Dieva Gaismas spēka kanāls. Eņģeļi ir šeit, lai mēs tos izmantotu un tie palīdzētu mums darbā, attiecībās, garīgajā attīstībā.

Bet kādā veidā?

Kā mēs varam piekļūt eņģeļiem, ja jau viņi ir neredzami?

9. KĀPĒC MĒS NEVARAM VIŅUS REDZĒT?

"Zohar" skaidro ja mēs pilnībā ieraudzītu Atbilžu pasauli un eņģeļu milzīgo kosmisko infrastruktūru, tad sajuktu prātā. Patiesībā mums nav pietiekamu spēju, lai saskatītu eņģeļus, jo mēs, kas esam veidoti no miesas un asinīm, slīgstam Maņu pasaulē. Jautājumu pasaule uzliek stingrus ierobežojumus un ietvarus mūsu uztverei.

Turklāt tas, ka eņģeļu pasaule ir neredzama, rada mums zināmu aizsardzību Mēs negribam ieraudzīt eņģeļus, jo tad saskartos ar pilnu patiesību par savu patību. Mēs tieši sastaptos ar savu Tikkun (pilnveidošanos), ar to, ko domātāji skarbi dēvē par mūsu dabas "sārņiem", t. i., ar uzkrātā negatīvisma slāņiem, kas izveidojušies šajā un daudzās iepriekšējās dzīvēs X ik reizi, kad esam nkojušies egocentriski, bezjūtīgi un nodarījuši kādam pāri. Visas šīs savtīgās rīcības paliek mūsu dvēselē kā atkritumu kārtas.

Tas. ka eņģeļu pasaule ir neredzama, mūs aizsargā.

Galu galā tieši eņģeļi nosaka, ko redzam un ko neredzam Un mēs vienmēr redzam tieši to, ko mums vajag redzēt. Mūsu uztvere atspoguļo mūsu apziņas stāvokli. Kad izaugam garīgi un paplašinām savu Trauku, savu garīgo pasauli, mums atklājas mūsu Gaismas mirdzošais universs, i

Mums tikai plaši jāatver logi.

10. LOGI UN ŽALŪZIJAS

Un nu lasiet uzmanīgi, jo es jūs noteikti šokēšu. Pretstatā uzskatam, kas raksturīgs vairumam cilvēku, atzīstu, ka nav tādas kategorijas kā ļaunais. Jā, jā, tieši tā. Un es savu domu turpināšu vēl tālāk, apgalvojot, ka nav arī tādas kategorijas kā velns I

Bet-ko tad tas īsti nozīmē?

Izsakoties vienkārši, "eņģelis" ir sinonīms vārdam "enerģija". Un "velns" ir sinonīms tam, kas bloķē enerģiju. Tas arī viss!

Iztēlojieties Atbilžu pasauli Gaismas pasauli. Tā ir brīnišķa vieta, bet neviens no mums tajā nemājo. Mēs dzīvojam materiālajā pasaulē, kam apkārt ir biezs aizkars vai siena, kas bloķē Gaismu. Mēs visi vairāk vai mazāk atrodamies tumsā. Un tas ir ļoti slikti, jo

r laime, tumsa ir bēdas; r noteiktība, tumsa ir šaubas; r drosme, tumsa ir bailes; r skaidrība, tumsa ir apjukums; r miers, tumsa ir haoss; r mīlestība, tumsa ir ienaids; r līksme, tumsa ir niknums; r veselība, tumsa ir slimība; r nemirstība, tumsa ir nāve.

Tagad iedomājieties eņģeļus kā logus uz Atbilžu pasauli. Tie ir logi, kas ielaiž Gaismu mūsu tumšajā materiālajā realitātē.

Kas ir dēmons? Tas faktiski ir aptumšošanas aizkars, žalūzija. Kad tas aizsedz logu, Gaisma izdziest un mēs ieslīgstam tumsā.

Dēmoniskais spēks, citiem vārdiem sakot, ļaunums, ir nevis tikai Gaismas neesamība, bet gan enerģētisks tukšums. Tumsa ir spēks, ar ko jārēķinās. Tā ir pretpols Gaismas spēka pretmets. Tai ir pašai sava gravitācija tā ievelk jūs sevi kā melnais caurums.

Taču šis dēmoniskais spēks ir aizsegs, ko mēs paši radām, nolaižot žalūzijas. Ar katru nelabo rīcību, neiecietīgo vārdu, lamām vai izlaidību mēs aizsedzam logus, kas ienes Gaismu mūsu dzīvē. Ar ikvienu savu egocentrisko rīcību mēs radām negatīvo eņģeli dēmonu, ja gribat teikt. Tas nozīmē, ka atkal viens aizkars mūs atdala no Gaismas. Jo vairāk negatīvā mēs projicējam pasaulē, jo vairāk žalūziju pieliekam savas dzīves logiem. Un otrādi jo vairāk laba darām, jo vairāk logu atveras un vairāk Gaismas ielaižam iekšā.

Protams, starp Gaismas un tumsas polārajiem pretmetiem ir neskaitāmi pelēkā toņi. Tādējādi no tā, cik daudz žalūziju esat piekāris savā dzīvē, cik daudz logu esat atvēris, lai ielaistu iekšā Gaismu, un cik daudz negatīvo un pozitīvo eņģeļi atrodas ap jums, ir atkarīgs ļūsu dzīves stāvoklis, jūsu prāta stāvoklis, jūsu esamības stāvoklis, jūsu būtnes stāvoklis. Tādi ir nosacījumi, kas dominē jūsu dzīvē jebkurā konkrētā brīdī.

Tāpēc pajautājiet sev: "Cik daudz dēmonu, kas bloķē Gaismu, ir manī? Cik daudz logu esmu aizvēris?"

11. PUSAUDŽA GADU TUKSNESIS

Kad mēs svētlaimīgi peldam mātes dzemdē, tad zinām visu gan pagātni, gan nākotni. Mēs esam daļa no Gaismas.

Tad mēs piedzimstam.

Tajā brīdī mūsu personiskais sargeņģelis (par to parunāsim grāmatas 2. daļā) pieskaras mūsu lūpām. (Šī eņģe|a pieskāriena pierādījums ir nelielā vertikālā rieva starp mūsu degunu un muti.) Pēc šī pieskāriena aizmirstam gandrīz visu, ko esam zinājuši. Tā kā piedzimstot esam nevainīgi un brīvi no negatīvisma, tad mūsu dzīvē vēl ir atvērti daudzi logi, lai eņģeļi varētu mūs aprūpēt un atbalstīt.

Kad bērns piedzimst, viņam apkārt ir noteikti pozitīvie eņģeļi, kas atver logus uz Atbilžu pasauli. Viņi gādā par mīlestību, rūpēm un rosinājumiem, ko bērns saņem no saviem vecākiem, vecvecākiem un citiem tuvajiem cilvēkiem.

Padomājiet par to. Bērns gūst tik daudz prieka no rotaļāšanās ar klucīšiem. Vai varat iedomāties, ka 45 gadus veca sieviete pavadītu laiku, būvējot torņus no klucīšiem, spēlējoties ar saviem pirkstiņiem vai runājoties ar zeķītēm? Viņai tas tūlīt pat apniktu, vai arī pārējie viņu uzskatītu par jukušu.

Cienījamais kabalists rabīns Ašlags skaidro, ka šie logi uz Gaismu palīdz bērniem augt. Viņi patiešām viegli gūst prieku. Šis prieks ir Gaisma, un tieši Gaisma sekmē bērnu augšanu. Viņu logi ir atvērti, un saulei ir ļauts pa tiem iespīdēt iekšā!

Taču kas notiek, kad bērnam iestājas pubertāte? Kad pusaudži ieiet pieaugušo pasaulē, viņiem pēkšņi rodas spēja atvērt vairāk logu vai piekārt žalūzijas.

Tagad, kad par to aizdomājaties, uzdodiet sev dažus vienkāršus jautājumus. Kad sākas mūsu sliktie ieradumi? Kad sākam lamāties un lādēties? Kad k|ūstam nesavaldīgi, mēdzam skriet ārā no istabas un aizcirst durvis, ka notrīc visa māja? Kad sākam uzvesties tā, it kā mēs būtu universa centrs? Kad mūs sāk vilināt seksa, narkotiku un rokenrola gaistošās baudas?

Pubertāte ir laiks, kad sākam aktīvi piekārt žalūzijas, drapērijas un aizkarus un mēdzam aizvērt slēģus. Tas ir iemesls, kāpēc, kļūstot par pusaudžiem un pieaugušajiem, mums ir tik grūti rast tādu prieku, kādu esam piedzīvojuši bērnībā.

Pubertāte patiesībā ir atbildīguma rašanās laiks. Tieši šajā periodā mēs kjūstam atbildīgi.

12. VISS IR JŪSU ROKĀS

Un tagad parunāsim par atbildību. Vai atceraties izteicienu "Vara pieder tautai"? Mans draugs, vara taču ir jūsu rokāsl Jūs esat atbildīgs par visu, kas notiek jūsu dzīvē, arī par apkārt esošo eņģeļu radīšanu.

Ko šis senais izteiciens nozīmē jūsu dzīvē tagad? Daudz ko. Eņģeļi ir jūsu karmas, cēloņsakarības pārstāvji, enerģijas kopas, ko piesaista jūsu vārdi un rīcība. Tie ir arī enerģijas tīkls, kuram varat lūgt palīdzību. (Par to, kā tas izdarāms, vairāk lasiet grāmatas 3. daļā.)

Saskaņā ar"Zohar" atziņām ikreiz, kad nodarāt kādam pāri, rīkojaties nodevīgi vai nežēlīgi, jūs "nolaižat žalūzijas" un piesaistāt sev destruktīvos eņģeļus. Toties devīgums, mīlestība un cilvēcīgums rosina enerģijas pozitīvos aspektus, piesaistot labvēlīgos eņģeļus un Gaismu.

Pozitīvie un negatīvie enerģijas spēki ir pastāvējuši jau sen pirms jūsu ienākšanas šajā pasaulē, taču tie ir pasīvi līdz brīdim, kad radāt tiem piemērotu satvaru vai "transportlīdzekli", kas dod iespēju izpausties. Kad nododaties garīgumam, lūgšanām, meditēšanai un esat devīgs, jūsu izelpa vien jau kļūst par to, ko Ari dēvēja par "kaujas ratiem" "transportlīdzekli" pozitīvajiem eņģeļiem.

Tas nozīmē, ka esat tieši atbildīgs par eņģeļiem savā dzīvē, proti, par to, kādi eņģeļi meklēs saskari ar jums. Par to jums ir pilnīga atbildība. Jūs esat saistīts ar katru šūnu šajā pasaulē. Jūs esat nozīmīgāks, nekā jelkad spējat to iztēloties! Jūs radāt eņģeļus!

13. EŅĢEĻA PIESKĀRIENS

Kā jūs varat zināt, ka esat saticis eņģeli? Grāmatā "Zohar" ir stāsts par Ābrahāmu, kuram jau sirmā vecumā tika izdarīta apgraizīšana. Nav pārsteigums, ka viņš cieta lielas sāpes. Lai atvieglotu ciešanas, Dievs sūtīja Ābrahāmam trīs eņģe|us, kas viņam palīdzēja. Kaut gan tie bija eņģeļi jeb tīra enerģija, viņi ieradās materiālā veidolā, lai varētu ar Ābrahāmu sazināties.

Viņš tos skaidri redzēja, jo tie atnāca uz Zemes cilvēku izskatā. Un jums nebūs to grūti saprast, jo tie nepārprotami ir svēti gari. Bet, nonākuši lejā uz Zemes, tie ietērpās no gaisa un elementiem, kas nosedz un veido satvaru, un pēc izskata kjuva līdzīgi cilvēkiem.

Kabala vēstī, ka mūsu vidū dzīvo eņģeļi. Neticama veiksme, kas rodas it kā nejauši, grūtības, kas mūs uzpurina, iedvesma radīt gleznu vai sacerēt dziesmu, pēkšņa vēlme izraudāties, pacilājošas mīlestības jūtas, saviļņojums par saulrietu virs jūras vai kalniem tie visi ir eņģeļi, kas ietērpti šīs pasaules elementu veidolā.

Kas ir noslēpumainais svešinieks, kurš izglābj jums dzīvību, pēdējā brīdī pagrūžot jūs sāņus, kad automašīna uzbrauc uz ietves? Kas ir vecā kundzīte, kura sēž jums blakus kafetērijā un pačukst, ka jūsu bērniņš ir "Dieva dāvana"? Kas ir skolotājs, kurš vienīgais saskata jūsu spējas, paverot durvis uz nākotni, kādu agrāk nevarējāt pat iedomāties?

Un kas ir vājprātīgais, kurš izkliedz jums lāstus uz ielas? Kāds ir jūsu priekšstats par viltīgo pārdevēju, kas mēģina jūs apkrāpt, vai skaudīgo kolēģi, kura apmelojumi apdraud jūsu darbu?

Tie varētu būt tikai cilvēki. Tomēr tie varētu būt arī eņģeļi, kas izskatās tieši. . "pēc mūsu tēla un pēc mūsu līdzības" un izglābj jums dzīvību vai palīdz kādā citā negaidītā veidā, lai jūs spertu nākamo soli savā garīgajā attīstībā.

Patiesībā jūs vienmēr sajūtat, kad jūsu dzīvē ienāk pozitīvais eņģelis. Jūs pēkšņi piedzīvojat iedvesmas uzliesmojumu, un smaga problēma, ar kuru tā nopūlējāties, tiek atrisināta. Tas notiek pavisam mīklainā veidā vai vismaz tā jums šķiet.

Mūsu uztvere ir atkarīga no apziņas. Pieaugot apziņai, palielinās arī mūsu jūtīgums attieksmē pret eņģeļiem. Kad esam sasnieguši augstāku apziņas līmeni, spējam labāk nolasīt norādes un atšifrēt vēstis no Atbilžu pasaules. Tad saredzam to, ko iepriekš nemanījām.

Realitāte ir spogulis. Mēs eņģeļu veidā saņemam to, ko paši esam raidījuši. Pēc izveidošanās eņģeļi palīdz mums vai rada šķēršļus, nolād vai svētī mūs.

Kā mēs radām pozitīvos eņģeļus savā dzīvē? Par to pastāstīts nākamajās nodaļās.

14. EŅĢEĻU RADĪŠANA: IZVĒLIETIES, KO SAKĀT

Mēs reti kad iedomājamies, ka vārdi, kas izskanējuši no mūsu mutes, ieņem savu vietu globālajā kakofonijā. Tas attiecas uz jebko uz mīlas dziesmu, labsirdīgu ķircināšanu, tukšu mēļošanu, indīgu tenkošanu vai bargu kritiku. Taču mums vajadzētu būt uzmanīgiem. Vārdi, kas tik nevērīgi pārslīd pār lūpām, rada eņģeļus.

Mēs dzīvojam universā, kur darbojas neredzamas enerģijas. Kad labi izsakāties par kādu cilvēku, pozitīvais eņģelis sāk jūs slavēt jūsu priekšniekam. Savukārt tenkošana ir kaitīgāka par dubulto bekona čīzburgeru, cepto kartupelīšu lielporciju un cigarešu paciņu Nenovīdīgi vārdi sagrauž dvēseli, nodarot ļaunumu gan jums, gan jūsu skaudības objektam. Tie ievelk jūs dziļāk negatīvisma purvā. Kad sakāt sliktu par citiem, t. i., izdarāt to, ko aramiešu valodā sauc par "lashon hara" (vārdos paužat savas pesimistiskās domas un neticību), rodas negatīvais spēks, kas cieši savažo jūsu rokas un kājas.

Dzēlīga izteiksme varbūt ir mūsu sabiedrības sarunu norma, un, ja tā patiešām pieņemts, tad tas ir nožēlojami. Katrs noniecinošs vārds rada negatīvo eņģeli. Kad savā runā nomelnojam kādu cilvēku, izpostām arī sevi, jo mūsos ienāk negatīvais eņģelis, kavējot mūsu garīgo izaugsmi.

Vai atceraties teicienu 'Ua tev nav nekā laba, ko teikt, tad nesaki vispār-neko!"? Tā ir novecojusi klišeja? Nē! Izteiciens varbūt ir sens, bet nav novecojis. To var uzskatīt par eņģeļu veidotās universa komunikāciju sistēmas zinātnisku raksturojumu. Ja vēlamies saņemt pozitīvo eņģeļu svētību, nedrīkstam ļaut sev izteikt vārdus bez apdomas.

15. EŅĢEĻU RADĪŠANA: IZVĒLIETIES, KO DARĀT

Padomājiet par savu rīcību. Ja jūs patiešām sapratīsiet, ka ikviena laba rīcība rada pozitīvu spēku jūsu dzīvē, bet jebkura slikta rīcība negatīvu spēku, tad nekavējoties mainīsiet savu izturēšanos. Kurš gan to nedarītu? Jūs būtu muļķis, rīkodamies pretēji.

Aplūkosim, kas notika ar televīzijas personāžu Ērlu Hikiju populārajā komēdijā "Mans vārds ir Ērls". Tūlīt pēc 100 000 dolāru laimēšanas izlozē šo sīko zaglēnu, meli un pamatīgo slaistu notrieca auto un viņš pazaudēja savu loterijas biļeti. Ievietots slimnīcā, Ērls skatījās TV šovu, kurā uzzināja par karmas pamatlikumu: kā sauksi, tā tev atsauksies. Viņš izveidoja garu sarakstu ar to cilvēku vārdiem, kuriem bija pastrādājis sliktu savā nelieša dzīvē, un tad metodiski centās katram no tiem izdarīt kaut ko labu. Ērls, šādi rīkojoties, ne tikai palīdzēja tiem, kuriem bija nodarījis pāri, bet arī izraisīja citus negaidītus pozitīvus rezultātus, kādus neviens nevarēja paredzēt. Tātad viņa destruktīvā rīcība, līdzīgi rāmā ezerā iemestiem akmeņiem, izraisīja neparedzētas negatīvas sekas (pazuda loterijas biļete).

Tomēr ir iespējams panākt, lai viss mainās. Kad cilvēks sasniedz zināmu apziņas līmeni, pat negatīvais eņģelis kļūst par palīgu. Ērls Hikijs tam ir labs piemērs, bet viņš ir izdomāts personāžs. Iedomājieties noziedznieku, gangsteri, kas savulaik ir sēdējis cietumā, bet vēlāk kļūst par cietumnieku vai riska grupas jauniešu konsultantu. Viņš savas dzīves tumšāko daļu pārveido par pozitīvu spēku. Iedomājieties narkomānu, kas atmetis narkotiku lietošanu un nu darbojas kā palīgs citiem, kuri mēģina atbrīvoties no šīs atkarības. Iedomājieties viesuļvētras upuri, kas, pārciešot dažādas grūtības, palīdz izglābties citiem.

Mēs visi ienākam šajā pasaulē gan ar nevajadzīgām iekšējām drazām, gan ar dotībām. Katram no mums ir savs konkrēts ceļš, bet mums ir kopīga dzīves misija. Mūsu uzdevums ir pārveidot savas iekšējās drazas un pieslēgties dotībām. Un viens no labākajiem veidiem, kā to panākt, ir veikt pozitīvas darbības.

16. EŅĢEĻU RADĪŠANA: IZVĒLIETIES, AR KO DRAUDZĒTIES

Saskaņā ar Kabalu garīgā ietekme, kuru īstenojam, ir tik liela, ka varam panākt, lai mūsu draugi savā dzīvē rada labos un sliktos eņģeļus. To pašu var veikt arī mūsu draugi. Šī iemesla dēļ ir ļoti svarīgi, lai mēs gudri izvēlētos savus draugus. Lai mēs kļūtu labāki, mums jāatrodas kopā ar labākiem cilvēkiem.

Diemžēl mums ir tendence dzīvot visai haotiski. Līdzīgi vārdiem, kas nepārdomāti plūst pār mūsu lūpām, arī cilvēki mūsu dzīvē nāk un iet. Un tas notiek tādā veidā, it kā mums būtu vienalga, kurš nāk un kurš iet.

Jūs tiekaties ar daudziem cilvēkiem, un kāds no viņiem veido tuvākas attiecības ar jums vai jūs ar viņu. Jums nav nekā vērtīgāka, ko darīt, un nav neviena labāka, ar kuru kontaktēties, un tā nu jūs turaties kopā. Vientulības dēļ var gadīties, ka iepazīstaties ar tādām personām, kas rada kaut ko sliktu jūsu dzīvē Jūs varat nonākt saskarsmē ar negatīviem cilvēkiem, kas izstaro destruktīvu enerģiju. Varbūt pat rodas doma, ka jums nav citas izvēles, jo gribat "būt draudzīgs".

Taču "būt draudzīgam" var nozīmēt garīgu pašnāvību. Kabala māca, ka cilvēka pašcieņa ir svarīga, bet, ja esat "draudzīgs un pieklājīgs" pret kādu, kurš noskaņots negatīvi vai nolēmis manipulēt ar jums, tad tā ir īstā recepte nelaimei. Kāpēc? Tāpēc, ka tas jums liek radīt negatīvo eņģeli pašam savā dzīvēI Piemēram, ja iesiet uz randiņiem ar sievieti, kurai ne visai patīkat, bet kura tiekas ar jums pagaidām, līdz parādīsies kāds "labāks", jūs radīsiet negatīvo eņģeli, kas postīs jūsu dzīvi. Tad jau labāk vispār nebūt ar viņu kopā šādā destruktīvā situācijā.

Jums nav nekādu saistību pret šādiem negatīviem indivīdiem. Ja viņi cenšas pārliecināt par pretējo, tad patiešām nav jūsu draugi. Tā dēvētie draugi, kuriem ir kādi slepeni nolūki, tieksme ņemt no jums visu, ko vien var, vai kuri nomāc jūs ar savu negatīvo enerģiju, liek jums radīt negatīvos eņģeļus. Novēliet šiem "draugiem" visu labu un ejiet tālāk. Ātri!

Kāpēc Kabala māca, ka tieši jūs pats radāt negatīvos eņģeļus, nevis šie sliktie "draugi"? Tāpēc, ka mēs lūdzām pilnīgas atbildības pasauli, to radījām un nu tajā dzīvojam. Ja mūsu dzīve nav pozitīva, tad tikai tāpēc, ka esam izdarījuši kaut ko tādu, kas radījis negatīvo. Mēs esam nevis upuri, bet gan mūsu pašu realitātes cēlonis. Lai cik sarežģīti tas būtu, mēs varam

izlemt atteikties no cilvēkiem, kuri mums kaitē, un mums

tas jādara.

Īstiem draugiem nav nekādu manipulēšanas nodomu.

Viņi rūpējas par jūsu izaugsmi un labklājību. Viņi panāk, ka radāt labos eņģe|us savā dzīvē, izdarot gudro izvēli būt šo cilvēku draugam.

Svarīgākā atziņa par pagaidu eņģeļiem, tiem, kurus jūs radāt ar saviem vārdiem un darbībām, ir tāda, ka jūs esat pilnībā atbildīgi par viņu rašanos.

17. EŅĢEĻU RADĪŠANA: IZMANTOJIET SAVU SPĒKU

Tajā brīdī, kad aizejam no šīs pasaules, mums visa dzīve aizzib gar acīm, nodomi izgaist, negācijas izzūd un priekšplānā iznāk mīlestība. Tobrīd mēs skaidri saredzam eņģeli. Mēs saskatām, ko esam darījuši pareizi un ko nepareizi. Mes aptveram, ka būtu labi. ja varētu atgriezties pagātnē, lai izlabotu kādu personisku trūkumu, un atskāršam, ka varbūt tikai par mala tiesu esam palaiduši garām iespēju laboties. Mēs aptveram patiesību, ka tad, kad kādu ienīstam, cietušie esam paši. Un mēs ar apžilbinošu skaidrību izprotam cēloņsakarības.

Taču mums nemaz nevajag gaidīt, kad nomirsim. Mēs varam gūt skaidrību un jau tagad kļūt par universa pilsoņiem, kas ievēro vispārējos likumus.

Paradokss ir tas, ka, no vienas puses, mums ir nepieciešama eņģeļu palīdzība, bet, no otras puses, mēs paši esam ļoti stipri. Ir taču teiciens, ka cilvēki ir varenas būtnes, kas ietiepīgi uzskata, ka ir tikai sīkas skudriņas. Eņģeļu stiprumu apliecina tas, kā viņi vada mūsu dzīvi, bet par mūsu stiprumu liecina veids, kādā vadām viņu funkcijas.

18. BRĪVĀ GRIBA UN ŠAUBAS

Eņģeļi nav līdzīgi cilvēkiem. Viņi dara savu darbu bez iekšējiem konfliktiem. Savukārt mēs dzīvojam, izjūtot apjukumu un neskaidrību. Mēs visu laiku svārstāmies. Iet uz trenažieru zāli vai virtuļu ēstuvi? Braukt pa galveno šoseju vai sānu ielām? Pabeigt darbu vai ieslēgt televizoru? Pateikt kasierei, ka viņa ir izdevusi par daudz naudas, vai paturēt pārmākšu? Piezvanīt māsai vai palasīt grāmatu? Samelot vai izstāstīt patiesību? Dzert šokolādi vai vaniļas kokteili? Paņemt maciņu, kas kādam izkritis (neviens neredzēs!), vai to atstāt, jo varbūt ierodas īpašnieks?

Nu labi, šo piemēru diapazons ir no cildenā līdz komiskajam, bet mēs esam būtnes, kas laikam tikai retās reizēs ir pilnīgi pārliecinātas par to, kas jādara, izņemot gadījumus, kad tiek apdraudēta mūsu izdzīvošana, un pat tad mūs var mākt šaubas. Brīvā griba iespēja izvēlēties savu rīcību ir mūsu apjukuma iemesls, bet vienlaikus arī garīgās pilnveidošanās avots.

Iedomājieties futbola spēli. Jums varbūt ir lielisks treneris, un jūs esat izstudējis daudzus mačus, bet, kad iznākat uz laukuma, izdarāt pats savu izvēli. Jūs veidojat spēli, novērtējot savas komandas un pretinieku komandas dalībniekus, laukuma apstākļus, skatītājus. Ikviena izvēle, jebkurš pagrieziens pa labi vai pa kreisi rada pilnīgi jaunu dinamiku, bet tas savukārt veido pavisam jaunu spēli. Jūs var atspiest krietni atpakaļ, bet, kad pēkšņi ieraugāt "logu" līdzās savas komandas uzbrucējam, padodat viņam bumbu raidīšanai vārtos. Līdzīgā veidā ari ikviena izvēle, kuru izdarāt dzīves spēlē, virza jus tuvāk mērķim. Taču bez brīvās gribas jūs nekad nevarētu iemantot Gaismu, ko saņemt esat ieradies šajā pasaulē. Tas notiktu tāpēc, ka jūs nespētu izdarīt izvēli.

Kabala vēstī, ka mēs negūstām piepildījumu no tā, kas mums tiek izsniegts nepelnīti. Kaut gan miljons loterijas biļešu pircēju noteikti nepiekritīs, mēs neesam atnākuši šajā pasaulē, lai kaut ko iegūlu par brīvu. Vinnētāji mums varētu pastāstīt kaut ko ne visai iepriecinošu. Ļoti daudziem no viņiem dzīve pēc nepelnītās naudas saņemšanas pēkšņi ir kļuvusi par murgu. Mēs esam ienākuši šajā materiālajā pasaulē, lai kļūtu par cēloni savā dzīvē, nevis par sekām. Mēs nonācām Jautājumu pasaulē, lai uzņemtos atbildību un noskaidrotu "pareizās" atbildes.

Kā mēs varam ļaut attīstīties mūsu pozitīvajiem eņģeļiem? Atcerieties, ka mēs dodam eņģe|iem ievirzi. Mūsu misija ir atbrīvoties no negatīvajām īpašībām, pirms tās iesakņojas. Mūsu vissvarīgākais uzdevums ir pārveidot dvēseles negatīvās šķautnes, lai atvērtu logus Gaismai. Kad īstenojam brīvu gribu, lai izdarītu nevainojamu izvēli, mēs virzāmies uz piepildījumu un īsteno dzīves mērķi.

19. VAI EŅĢEĻIEM IR BRĪVĀ GRIBA?

Cilvēki ir šaubu māktas būtnes, bet.eņģeļi tādi nav. Viņiem nav nekādu šaubu. Viņi nepavada laiku, cenšoties atrast savu "patieso" būtību. Viņi neapjūk. Viņi neuzskata kādu darbu vai attiecības tikai par pakāpienu ceļā uz ko labāku. Eņģeļiem nav jānopelna savs piepildījums. Eņģeļiem pietiek ar to, ka viņi izpilda savu konkrēto misiju.

Vai tas nozīmē, ka eņģeļiem nav brīvās gribas? Līdzīgi daudz kam citam, kas eņģeļos ir paradoksāls, atbilde ir: gan jā, gan nē. Eņģeļiem, tāpal kā mums, piemīt spēja izvēlēties, taču viņiem ir arī kāda priekšrocība perspektīvs skatījums. Eņģeļiem nav aizkaru, lāpēc viņi zina, kas ir Gaisma un kas tumsa.

Galu galā, ja jūs spētu redzēt ceļu uz piepildījumu, kāpēc gan izvēlētos citu maršrutu? Eņģeļi ir tik tuvu Gaismai, ka viņi redz savu darbību sazarojumus.

Mēs cilvēki atšķiramies no eņģeļiem. Mums šajā dzīves spēlē, kuru spēlējam šeit uz Zemes, jārēķinās ar aizkariem, it sevišķi ar laika plīvuru Laiks ir izaicinājums, jo laiks ir plīvurs starp cēloni un sekām.

20. LAIKA PLĪVURS

Mēs dzīvojam cēloņu un seku pasaulē. Nekas nenotiek nejauši, nekas neatgadās "vienkārši tāpat". Nav nekādu sagadīšanos vai nejaušību. Tikai mūsu ierobežotajām maņām liekas, ka tās tomēr pastāv. Kāpēc mēs pazaudējam patieso skatījumu?

Atbilde ir šāda: "Pie tā vainojams laiks."

Ja kāds jums iebelztu ar beisbola nūju pa galvu ikreiz, kad rīkojaties egocentriski, vai jūs turpinātu slikti uzvesties? Protams, ne. Taču laiks rada neskaidrību cēloņa un seku ķēdē. Ja jūs šodien nodarāt kādam pāri, piemēram, Ņujorkā nozogat pulksteni, un neviens to nepamana, jums var šķist, ka esat ticis cauri sveikā. Bet kādreiz vēlāk, varbūt citā kontinentā, jums var atņemt kaut ko tādu, kam būs līdzīga vērtība. Tā kā jūsu sākotnējās rīcības (pulksteņa nozagšanas) sekas izpaužas citā vietā un citā laikā, jūs varat nepazīt cēloņa un seku mehānismu.

Eņģeļi nedzīvo iluzorās "laika skatuves" iekārtojumā, tāpēc viņus tas nemulsina. Laiks liedz mums, cilvēkiem, saskatīt cēloni un sekas, tomēr tas arī ļauj baudīt brīvās gribas iespējas, bet šo privilēģiju mēs diemžēl itin bieži izmantojam nepareizi. Un tāda ir mūsu fizisko maņu daba un ierobežotība.

Taču labā ziņa ir tā, ka brīvā griba dod mums iespēju pārvarēt savu dabu. Kad izlemjam pretoties savam egocentriskajam raksturam un tuvināmies eņģeļu stāvoklim, mēs tiekam atalgoti. Pārmaiņas notiek nevis tāpēc, ka saņemam sitienu ar nūju pa galvu, bet gan tāpēc, ka esam pareizi izvēlējušies.

Un šīs pozitīvās sekas uzkrājas, turklāt ne tikai mums kā indivīdiem, bet arī visai cilvēcei.

21. ZIVS NEZINA, KA ATRODAS ŪDENĪ

Zivs nezina, ka peld ūdenī, jo tai nav atskaites sistēmas. Taču izņemiet zivi uz mirkli no ierastās vides un tad ielieciet atpakaļ akvārijā. Ūdens būs tāds pats, bet zivs "uzskats" par to būs mainījies uz visiem laikiem.

Es gribētu, lai jūs padomājat, kā šī metafora darbojas jūsu dzīvē. Ceru, ka esat pieredzējis "iziešanu" no ūdens savā dzīvē, paradigmas maiņu un rāmja saplēšanu un sajutuši neredzamu enerģiju, kas veido universa infrastruktūru. Lai to izdarītu, ir daudz kabalistisku paņēmienu. Par tiem uzzināsiet šīs grāmatas 3. daļa. Mans mērķis ir palīdzēt jums saprast, ka viņpus mūsu vides sienām, paklājiem, gleznām un grāmatām mūs ietver eņģo|u enerģijas neredzamā.atmosfēra. Mūs katrā dzīves brīdī bombardē ar pozitīvo un negatīvo enerģiju, mums visapkārt ir pozitīvie un negatīvie eņģeļi. Tie ietekmē mūsu veselību, apmierinātību, labsajūtu, panākumus un neveiksmes.

Kad mūsu apziņa pieaug un pozitīvo darbību skaits palielinās, mēs radām vairāk pozitīvo eņģeļu, lai viņi mums palīdzētu iet pa pareizo ceļu. Izdarol izvēli, mēs nosakām, kādi eņģeļi ar savu rīcību mūs atbalstīs.

22. JĒKABA ZAIGOJOŠAIS UNIVERSS

Un tā Jēkabs ceļo uz Haranu. Tā ir bēgšana, glābjoties no viņa brāļa Ēsava.

Pa ceļam viņš pagurst un apstājas atpūsties zem zaigojošās, zvaigžņotās debesu velves. Jēkabs aizmieg un redz sapni.

Sapnī uz zemes tiek uzslietas kāpnes, kuru gals iesniedzas debesīs. Un pa šīm debesu kāpnēm Dieva eņģeļi kāpj augšup un lejup.

Jēkabu šie eņģeļi ļoti valdzina. Tad Dievs atklāj sevi. Viņš apsola Jēkabam aizsardzību, Viņš apsola tam daudz pēcnācēju, un Viņš apsola Jēkabam dāvanā zemi, uz kuras viņš guļ.

Šī svētā vieta, kur Jēkabs redzēja sapni par debesu kāpnēm, tika nosaukta par Bēteli jeb Dieva namu. 7a ir atvere uz Augstāko pasauli. Tie ir Debesu vārti, kas atveras uz garīgo universu un piepildījumu.

Jēkaba sapnis par eņģeļiem, kas kāpj augšup un lejup pa kāpnēm, ir ne tikai bībelisks stāsts, bet arī mums pieejamās, neredzamās universa arhitektūras un infrastruktūras apraksts. Kad cilvēks patiešām saprot dzīvi un ir harmonijā ar šīs pasaules sistēmu sistēmu, ar kuras starpniecību Radītājs atklāj mums savas veltes, viņš, līdzīgi Jēkabam, var iegūt itin visu, ko Radītājs apsolīja Jēkabam.

Kabala vēstī, ka Jēkabs sasniedza neierobežotas paredzēšanas līmeni. Viņš spēja ielūkoties visā universa ainā: pagātnē, tagadnē un nākotnē.

2.IR DERĪGI ZINĀT KĀDI IR SPĒLĒTĀJI

DAŽI EŅĢEĻI NAK UN IET, BET CITI VIENMĒR IR MUMS BLAKUS. IR ANONĪMI EŅĢEĻI UN EŅĢEĻI AR VĀRDU. KATRAM NO MUMS IR VISMAZ DIVI PERSONISKIE EŅĢELi MŪSU SARGEŅĢELIS UN MŪSU NEGATĪVAIS EŅĢELIS JEB PRETINIEKS.

IR ARĪ CITI EŅĢELI, KAS EKSISTĒJUŠI KOPŠ PAŠA LAIKU SAKUMA. VIŅI IR BIJUŠI KLAT PIE VISUMA RADĪŠANAS UN PASTĀVĒS MŪŽĪBA. TiE IR MŪŽAM EKSISTĒJOŠIE EŅĢELI, PASTĀVĪGI GARĪGAS GUDRĪBAS NESĒJI, UZ KURIEM VARAM PAĻAUTIES, KAD VIŅUS PIESAUCAM.

KATRAM PASTĀVĪGAJAM EŅĢELIM IR VĀRDS. VEL VAIRĀK TAS IR TIKAI PASTĀVĪGAJIEM EŅĢEĻIEM. EŅĢEĻU VĀRDI IR TĀDI KĀ TĀLRUŅA NUMURI.

KAD MEDITĒJAM PAR EŅĢEĻIEM VA! PIESAUCAM VIŅU VĀRDUS, VARAM GŪT VIŅU PALĪDZĪBU. IR MILJONIEM PASTĀVĪGO EŅĢEĻU KATRS AR SAVU VĀRDU, KATRS AR ĪPAŠU ENERĢIJAS VEIDU. KAPEC MUMS BUTU KAUT KAS JĀZINA PAR VIŅIEM?

PADOMĀJIET ATKAL PAR FUTBOLA SPĒLI. PIRMS IZSKRIENAT UZ LAUKUMA, IR LIETDERĪGI ZINĀT SPĒLĒTĀJU ĪPAŠĪBAS, SPELES NOTEIKUMUS, JŪSU UN PRETINIEKU PRIEKŠROCĪBAS UN TRŪKUMUS UN PAREDZĒTO SPĒLES TAKTIKU. JO LABĀK IZPROTAT ŠOS MAINĪGOS FAKTORUS, JO PRODUKTĪVĀKĀ BŪS JŪSU DARBĪBA. JA NEVIENS JUMS NEIEMĀCA SPELES NOTEIKUMUS, JUS VISPĀR VARAT SKRiET UZ NEPAREIZO PUSI UN GŪT PUNKTUS PRETINIEKU LABĀ!

NĀKAMAJAS LAPPUSĒS ES IEPAZĪSTINĀŠU JŪS AR DAUDZIEM SPĒLĒTĀJIEM GALVENAJIEM EŅĢEĻIEM UNIVERSĀ, LAI JŪS SAPRASTU, KURI iR JŪSU SABIEDROTIE UN KURI PRETINIEKI, UN SPĒTU LABĀK SPĒLĒT DZĪVES SPĒLI, IZMANTOJOT EŅĢEĻU GUDRĪBU,

23. EŅĢEĻI UZ JŪSU PLECA

Kā jūs vislabāk varētu izprast enerģijas pozitīvo un negatīvo spēku pozitīvo un negatīvo eņģeļu esamību savā dzīvē? Atcerieties, ka jūs nevarat uztvert neredzamo pasauli ar savām piecām maņām. Kabala sniedz metaforas, lai jums palīdzētu.

Jo mēs esam uzzinājuši, ka cilvēkam pilnīgi noteikti ir divi eņģeļi, vēstneši, kas nāk pie viņa no Augšas. Viens atrodas cilvēkam labajā pusē un otrs kreisajā. Tie novēro cilvēku visās viņa darbībās. Tos sauc par Labo slieksmi un Slikto slieksmi.

Protams, jūs esat redzējis šos tēlus filmās, zīmējumos vai pat televīzijas reklāmās. Atrodoties starp labo un ļauno, kas savstarpēji cīnās, cilvēkam jāizdara morāla izvēle, kuras diapazons ir ļoti plašs no vēl viena tortes gabaliņa paņemšanas vai nepaņemšanas līdz domām par savas sievas varbūtēju piekrāpšanu. Labais eņģelis sēž uz cilvēka labā pleca un čukst viņam ausī, mudinot rīkoties gudri. "Esi uzmanīgs!" tas saka. "Tu taču zini, kā pareizi jārīkojas. Izdari to, kas ir pareizs!" Toties uz cilvēka kreisā pleca sēž velns un vedina viņu pretējā virzienā: "Kam gan tas varētu kaitēt? Tā dara visi. Izdari to tikai vienu reizi. Neviens taču neuzzinās."

Kabala māca, ka tie abi nav pagaidu eņģeļi, kas sāk un beidz savu eksistenci atkarībā no mūsu rīcibas un domām. Nē, kad piedzimām, mums tūlīt tika piešķirti šie divi eņģeļi. Tie ir pastāvīga dzīves sastāvdaļa. Labais eņģelis ir mūsu sargeņģelis. Viņš stāv labajā pusē, bet paliek inerts, līdz sasniedzam pubertāti. Šis sargeņģelis attīstās Gaismā. Negatīvais eņģelis, mūsu Pretinieks, kas sēž mums pa kreisi, ir daļa no sātana. Tas ir nevis sarkanā tērpā ģērbies personāžs ar dakšām rokā, bet gan universālā spēka daļa Gaismas neesamība.

Ikvienam, sākot dzīvi, šie eņģeļi ir līdzsvarā. Nav svarīgi, cik smaga ir mūsu pagātnes negatīvo rīcību nasta, nav svarīgi, cik daudz egocentriskas attieksmes slāņu jānoārda, nav svarīgi, cik sārņu mūsu dvēsele ir uzkrājusi, mums visiem ir gan dotības, gan negatīvās iezīmes. Katrai astroloģiskajai zīmei ir pozitīvās un negatīvās īpašības, un, kā māca "Zohar", katrs orgāns mūsu ķermenī satur gan labo, gan slikto.

Ikvienam no mums šūnās ir negatīvie un pozitīvie eņģeļi, kas karo par mūsu likteni. Šie spēki kavē vai sekmē mūsu garīgo attīstību. Kad rūpējamies tikai par sevi, kad ļaujam savam ego 'noteikt mūsu rīcību, mēs dodam priekšroku negatīvajam eņģelim. Bet, kad aktivizējam un īstenojam savu vēlmi nesavtīgi dalīties ar citiem, savu ietekmi izpauž mūsu sargeņģelis.

Zinātne ir pierādījusi atšķirību starp kreiso un labo smadzeņu puslodi. Labā puslode ir atbildīga par mūsu instinktīvo un emocionālo jomu. Savukārt kreisā puslode nosaka piecas maņas, tā ir mūsu priekšvēstures glabātava, kur atrodas viss, kas mums iemācīts. Kreisā puslode ir saistīta ar pagātni. Tā apslāpē garīgumu, jo koncentrējas uz analīzi, aprēķināšanu un atmiņu, un nošķir mūs no sargeņģeļa. Labā puslode ļauj pieredzēt sesto maņu telepātiju un garīgumu. Un tieši šajā puslodē mēs veidojam saikni ar savu sargeņģeli.

24. IEPAZĪSTIETIES AR SAVU SARGEŅĢELI

Sargeņģelis pavadīja jūsu dvēseli uz šo pasauli dzimšanas brīdī un pametīs jūs, kad nomirsiet. Tas iet jums līdzi visu mūžu. Sargeņģelis uzsūta pārbaudījumus, lai palīdzētu pacelties augšup. Viņš piebaksta, ja novirzāties no ce|a. Viņš ir jūsu skolotājs, draugs un rosinātājs jūsu garīgais partneris.

Faktiski es liecos domāt, ka sargeņģeļi ir mūsu personiskie palīgi, kas virza mūs augšup. Dzīvojot šajā materiālajā pasaulē, mums nav atbilžu, bet ir tikai jautājumi. Daudzi aizkari un žalūzijas aizsedz Gaismu un norobežo mūs no patiesības. Mums jārod pieeja Atbilžu pasaulei, lai noskaidrotu, kāpēc esam šeit. Kad paceļamies uz augstāku garīgo līmeni, šie jautājumi izgaist izzūd mūsu ar Gaismu pildītā universa spozmē.

Personiskais sargeņģelis mūs virza uz šo augstāko līmeni. Jo vairāk ļaujamies viņa ietekmei, jo augstāk spējam pacelties.

Sargeņģeļi palīdz sasniegt līmeņus, līdz kuriem nevaram nonākt paši saviem spēkiem. Viņi nodrošina pieslēgumus. Viņi darbojas kā mūsu aģenti, dāvājot labāko iespēju mūsu garīgajai izaugsmei. Viņi palīdz mums atvērt vaļā logus.

Ikreiz, kad nonākat grūtībās, ikreiz, kad šaubāties, jūs varat lūgt atbildi savam sargeņģelim. Grāmatas 3. daļā es izskaidrošu, kā varat pieslēgties šim spēkam, lai gūtu labo savā dzīvē.

Paskatieties uz savu labo plecu. Apzinieties, ka tur ir pozitīvais eņģelis, kaut gan jūs viņu neredzat. Šī eņģeļa pārziņā ir žēlsirdība.

Palūkojieties uz savu kreiso plecu. Tur atrodas negatīvais eņģelis, un viņa pārziņā ir tiesas spriešana.

25. UN TAGAD IEPAZĪSTIETIES AR SAVU PRETINIEKU

Tieši tāpat kā magnēta attiecīgais pols pavērš kompasa adatu uz īstajiem ziemeļiem, jūsu negatīvais eņģelis, jūsu Pretinieks, mudina uz destruktīvu rīcību. Viņa misija ir "pabarot" ļusu negatīvismu un patērēt pēc iespējas vairāk jūsu enerģijas. Viņš pārliecina jūs darīt sliktu, aizvērt aizkarus uz Gaismu. Negatīvo eņģeli radījusi jūsu vēlme ņemt visu tikai sev. Viņš mudina jūs uz neapdomīgu un egocentrisku rīcību, tādējādi ģenerējot vēl vairāk negatīvās enerģijas. Negatīvais eņģelis ir naidnieks, kas atrodas jūsos un, čukstot ausī, liek izteikt dzēlīgus vārdus, izdarīt postošas izvēles un dzīvot miglā, ko veido egocentriskums, skaudība un nedrošība. Vārdu sakot, viņš liek nolaist žalūzijas un izslēgt Gaismu.

Šī jūsu Pretinieka uzdevums ir jums iestāstīt, ka neesat atbildīgs par savu rīcību, panākt, lai noticat, ka dzīve ir haotiska un pilna ar nejaušībām, mudināt vainot citus savā liktenī, likt apšaubīt eņģeļu esamību, kaut gan tajos izpaužas īstenā dzīves tehnoloģija.

Pretojoties automātiskai un neapdomīgai uzvedībai, jūs virzāties uz brīvību, lai tiktu vaļā no savas nepilnīgās dabas. Kad cenšaties īstenot brīvo gribu, jums ir pieejama sargeņģeļa palīdzība, viņu piesaucot.

Jūsu negatīvajam eņģelim, par spīti viņa destruktīvajai dabai, ir svarīga nozīme jūsu garīgajā attīstībā un virzībā uz piepildījumu. Atkal padomājiet par futbola spēli. Pretinieku komanda ir spēks, pret kuru jums jācīnās, lai sasniegtu savus vislabākos rezultālus. Kā rīkosieties, saskaroties ar šo pretestību? Kā pretosieties opozīcijai? Daži lēmumi var rosināt kustību uz priekšu, bet citi izraisīt vēl vairāk negatīvisma, liekot strādāt daudz smagāk, lai atgūtu zaudēto un pārvarētu jaunus šķēršļus.

Negatīvais eņģelis faktiski palīdz jums izprast jūsu pozitīvās un negatīvās īpašības. Patiešām, kad iepazīsiet savu Pretinieku, jums būs vieglāk saprast pašam sevi, bet tas savukārt palīdzēs maksimāli vairot savus plusus, vienlaikus līdz minimumam samazinot mīnusus. Atcerieties: Kabalas gudrība vēstī, ka mēs negūstām gandarījumu no ta, ko neesam pelnījuši. Pretinieks piespiež jūs smagāk piepūlēties jūsu paša pilnveidošanai.

Taču šim procesam ir zināms laika limits. Katram no mums ir piešķirts noteikts laika periods šajā pasaulē, lai attīrītos no negatīvās enerģijas. Tikkun pulkstenis tikšķ. Ikreiz, kad padodamies savam negatīvajam eņģelim, ikreiz, kad noticam viņa dotajiem ieganstiem, mēs zaudējam laiku. Kad kosmiskais smilšu pulkstenis fiksē, ka mums ir atlicis pārāk maz laika, lai pārveidotos, visbargākajam eņģelim, nāves eņģelim, tiek dota atļauja aizvest mūs projām.

Nāve atnāk, kad dvēsele vairs nespēj pildīt savu uzdevumu pašreizējā ķermenī. Dvēselei tad jāpāriet uz citu līmeni. Par iemeslu, kāpēc cilvēks aiziet no šīs pasaules un pārceļas uz jaunu līmeni, neviens nevar spriest, vienalga, vai aiziešana notiek svētības rezultātā vai tāpēc, ka cilvēkam bijis vajadzīgs jauns "transportlīdzeklis" (proti, jauns ķermenis), lai izpildītu savu uzdevumu. Tomēr, lai kāds arī būtu šis iemesls, tieši nāves eņģelis ir tas, kas paņem dvēseli.

26. DESMIT SEFIROTI: UNIVERSA UZBŪVE

Tagad pāriesim no jūsu personiskajiem eņģeļiem pie pastāvīgajiem eņģeļiem mūžīgajām būtnēm, kas pārvalda pasauli. Lai izprastu viņus, ir lietderīgi vizualizēt universa fundamentālo uzbūvi.

Saskaņā ar "Zohar" universam ir desmit sfēras, ko sauc par sefirotiem. Vārds "sefirots" cēlies no aramiešu valodas vārda "skaitlis, saziņa", tātad sefiroti ir līdzeklis, ar ko mēs varam saskaitīt vai izmērīt universu. Tie veido sistēmu, ko Dievs izmanto, lai sazinātos ar visu, ko Viņš radījis. Ja nebūtu šo desmit sefirotu, bezgalīgais Radītājs būtu pilnībā neizzināms un nesasniedzams.

Sefiroti ir šādi (tie sakārtoti secībā no Radītāja Gaismai vistuvākā līdz vistālākajam):

Keter: kronis, Chochmah: dievišķā gudrība, Binah: gudrība (izpratne), Chesed: žēlsirdība un līdzcietība, Gevurah. spēks un tiesāšana, Tiphereht. patiesība (daile), Netzach: uzvara (izturība), Hod: majestātiskums (greznums), Yesod pamats, Malchuth: materiālais.

Mēs dzīvojam desmitā sefirota Malchuth pasaulē vismateriālākajā un no Dieva Gaismas vistālākajā sfērā. Tā ir fiziskā pasaule, Jautājumu pasaule.

Kabalisti māca, ka Radītāja Gaisma, plūstot no sava avota uz mūsu pasauli, iziet cauri vairākiem plīvuriem, ko pārstāv sefiroti. Katrs līmenis aiztur zināmu daudzumu Gaismas, līdz visa Gaisma tiek bloķēta un mēs nonākam Malchuth pasaulē. Gaismas būtība nav mainījusies no viena sefirota uz nākamo, bet tās apjoms samazinās ar katru līmeni.

Superstīgu teorijas pētnieki tikai tagad atzinuši apbrīnojamo līdzību starp šo paliesību, ko kabalisti izteica par universu pirms 2000 gadiem, un viņu pašu jaunākajiem kosmosa skaidrojumiem. Kabala māca, ka universā ir desmit sfēras, un to pašu apliecina superstīgu teorija. Kabala arī norāda, ka seši no desmit sefirotiem ir ietilpināti vienā dimensijā, un to pašu apgalvo fiziķi.

Ir četri erceņģe|i, un katrs no tiem pārvalda konkrētu sefirotu. Aplūkosim tos sīkāk.

27. ERCENĢELI

Dižākie no pastāvīgajiem eņģeļiem ir četri ercenģeļi Mihaēls, Gabriēls, Uriēls un Rataēls. Saskaņā ar "Zohar" katrs ercenģelis valda pār vienu no četriem elementiem un vienu no četriem sefirotiem.

Mihaēls, Gabriēls, Uriēls un Rafaēls, kuri ir ratu dzīvie radījumi, pārvalda cilvēka četrus labos elementus: ūdeni, uguni, gaisu un zemi (kas ir Chesed un Gevurah, Tiphereth un Malchuth noslēpums).

Katrs ercenģelis tiek identificēts ar simbolisku dzīvnieku Ikviens no viņiem valda arī pār kādu krāsu un vienu no četrām debespusēm.

Pasaulē ir četras debespuses ziemeli, dienvidi, austrumi un rietumi -, un ercenģeli sargā mūs, kad ceļojam uz šīm debespusēm. Viņi arī uzrauga enerģijas plūsmu, kas strāvo no vienas vietas uz citu, tāpēc katram eņģelim ir dots uzdevums pārvaldīt konkrētu debespusi.

Kad piedzimstat, četri ercenģeļi pavada jūs uz jauno mājokli, un viņi jums ir pieejami tik ilgi, kamēr Dievs to vēlas

Pirms tā visa kopā ar cilvēku ieradās četri eņģeli, jo ir rakstīts: "Jo Viņš sūtīs tev Savus eņģeļus tevi pasargāt visos tavos ceļos." (91. psalms.) Ja eņģelim ir senču labās īpašības, tad viņš ir Mihaēls pēc Ābrahāma nopelniem, otrais ir Gabriēls pēc Izāka nopelniem, trešais, kas ierodas kopā ar viņu, ir Uriēls pēc Jēkaba nopelniem, un ceturtais ir Rafaēls pēc Ādama nopelniem. Un Dieva vara ir pār viņu.

Tagad apskatīsim katru no četriem ercenģeļiem sīkāk.

28. ERCENĢELIS MIHAĒLS: LAI DVĒSELĒ IENĀK ŽĒLSIRDĪBA

Mihaēls, kurš atnāca, lai paziņotu Sārai, ka viņai piedzims dēls, valda pār labo pusi. Visa labās puses pārpilnība un svētība tiek nodota viņam.

Erceņģep ir debesu hierarhijas karaļi, savukārt Mihaēls ir karaļu karalis. Viņa vārds nozīmē "Tas, kurš ir Dievs''. Visās tradīcijās Mihaēls tiek uzskatīts par visaugstāko ercenģeli. Viņš jāpiesauc, kad tiecamies pēc nodarījumu nožēlošanas, taisnīguma un visvairāk žēlsirdības. Mēs universā nemitīgi atrodamies starp diviem poliem: žēlsirdību un tiesāšanu Chesed un Gevurah. Žēlsirdība ir spēks, kas tiesāšanu padara iejūtīgāku, un Mihaēls ir karotājs šīs labestības vārdā.

Mihaēls apturēja Ābrahāmu, kad tas tika mudināts upurēt savu vienīgo dēlu īzāku. Un tieši Mihaēls cīnījās ar nāves eņģeli par Mozus miesām viņa bērēs. Vienā no Nāves jūras tīstokļu tekstiem, kura nosaukums ir "Gaismas dēlu cīņa pret tumsas dēliem", Mihaēls tiek aprakstīts kā Gaismas princis karotājs, kas drosmīgi cīnās pret tumsas eņģeļiem. Viņš ir spārnotais taisnīguma atriebējs, un gleznās viņu attēlo ar zobenu rokā, cīnoties ar pūķi.

Tas ir karš, kas ilgst visā vēstures gaitā, tā ir cīņa pret ļaunumu, ko iemieso nāves eņģelis. Šis karš vēl aizvien turpinās, tas notiek katru dienu ikvienā no mums. Un šajā karā mums vajadzīga Mihaēla palīdzība tikpat stipri kā īzākam.

Saskaņā ar "Zohar" Mihaēls ar "ūdeni un krusu" sēž pa labi no Radītāja. Viņš ir Labās kolonnas karalis, kas izstaro pozitīvo enerģiju. Mihaēls pārstāv devīguma un svētības dimensiju.

Šajā valstībā Mihaēls valda pār austrumiem un tiek identificēts ar balto krāsu. Balts kā devīguma krāsa nozīmē šķīstību. Šī krāsa gaismu nevis uzsūc, bet gan atstaro. Baltā gaisma vienlaikus sastāv no visām citām krāsām (iedomājieties prizmu, kas pārvērš gaismu zaigojošā varavīksnē). Baltā ir devīguma krāsa. 16. gadsimtā rabīns īzāks Luria kabalistu vidū ieviesa tradīciju, kas turpinās līdz šodienai: vīrieši nēsā baltas drānas, lai simbolizētu devīgumu un ego pazemināšanu.

Mihaēlu simbolizē lauva, kā to poētiski apraksta "Zohar": "Rīta lūgšanas laikā ierodas lauva ar četrām ķepām un spārniem, lai pieņemtu lūgšanu. Tas ir eņģelis Mihaēls."

29. ERCENĢELIS GABRIĒLS: TAISNĪGUMA VALDNIEKS

Un Gabriēls, kas nāca, lai sagrautu Sodomu, valda pār kreiso pusi un ir atbildīgs par visiem spriedumiem pasaulē, jo spriedumi nāk no kreisās puses.

Tiesāšana un žēlsirdība Gevurah un Chesed ir universa dvīņu poli. Atkarībā no savām darbībām mēs pārvietojamies starp tiem. Mēs nopelnām žēlsirdību ar devīgumu, bet saņemam tiesāšanu, kad noteicošais faktors ir mūsu ego.

Rūpēties par žēlsirdība, kā jau noskaidrojām, ir ercenģeļa Mihaēla uzdevums. Tiesāšana ir Gabriēla darbības joma. Tāpēc mēs varam piesaukt Gabriēlu, kad dzīvē nākas kaut ko vērtēt, kad nepieciešams definēt un saskatīt, kad jāpieņem smagi lēmumi vai jāizsaka bargi spriedumi.

Gabriēla vārds nozīmē "Dieva spēks". Daži gudrie novieto viņu piektajā sefirotā Gevurah. Šī sfēra simbolizē spēku, un mēs varam saskatīt līdzību vārdos "Gevurah" un "Gabriēls". Citi gudrie tomēr ierindo Gabriēlu zemāk devītajā sefirotā Yesod, kas ir tikai vienu līmeni virs Malchuth, mūsu materiālās realitātes. Atbilstoši šim uzskatam ercenģelis Gabriēls izmanto savu spēku, lai balstītu universa pamatu.

Ercenģelis Gabriēls pārstāv spēka dominēšanu pār saudzīgumu. Viņu simbolizē vērsis, kas samīda visu savā ceļā. Viņš valda pār ziemeļiem un kreiso pusi jeb Kreisās kolonnas enerģiju ņemšanu. Viņu raksturo sarkanā asiņu krāsa. Atšķirībā no baltās krāsas, kas gaismu atstaro, sarkanajai ir milzīga vēlme saņemt: tā ir savtīguma krāsa. Reizēm mums vajag saņemt, lai varētu dalīties ar citiem. Gabriēls palīdz saņemt. Gabriēls ir soģis.

Mihaēls sēž pa labi no Radītāja, bet Gabriēls kopā ar diviem vadoņiem eņģeli Kafciēlu un Hezkiēlu ar uguni sēž pa kreisi no Dieva. Gabriēls ir izlīguma veicinātājs starp viņiem.

Saskaņā ar seno Talmūdu Radītājs uzdeva Gabriēlam: "Ej un uzraksti uz taisnīgo pieres zīmi, lai soda eņģeji nenodara tiem sliktu. Ej pie ļaunajiem un uzraksti zīmi uz viņu pieres, lai soda eņģeļi nodara tiem sliktu."

Tādējādi Gabriēls, mūsu visu tiesnesis, raksta mums uz pieres. Viņš saskata un atzīmē neredzamu T par taisnīgumu, kad esam savaldījuši savu egocentrisko dabu un pretojušies neapdomīgai rīcībai. Šī zīme ir kā debesu akceptēts spiedogs; iznīcības eņģeļi paskatās uz to un virzās tālāk, liekot mūs mierā. Bet, ja mēs esam sagandēti ar Ļauno slieksmi un negatīvismu, Gabriēls uzliek mums citu zīmi. Un tad, kā teikts senajā tekstā, "soda eņģeļi" īsteno savu tiesas spriedumu,

"Zohar" apraksta šo norisi kolorītos vārdos: "Pēcpusdienas lūgšanā ierodas vērsis, lai pieņemtu lūgšanu ar saviem ragiem un spārniem, un tas ir eņģelis Gabriēls." Tālāk ir rakstīts: "Ragi aug viņam starp acīm. Viņš nikni vēro, un tā acis gail kā ugunīga liesma. Viņš visu satriec un samīda ar savām kājām, un viņš nav žēlsirdīgs."

Nav žēlsirdības, kad tiek īstenots spriedums. Gabriēls iznīcināja apgrēcīgās pilsētas Sodomu un Gomoru. Senā tekstā, kura nosaukums ir "Midrash", norādīts, ka viņš īstenoja spriedumu mocekļu nāvē mirušajiem desmit gudrajiem. Viens no mocekļiem, nonācis debesīs, jautāja Gabriēlam, kāpēc viņiem bija jāmirst. Gabriēls atbildēja, ka tā viņi atjaunoja enerģiju, ko bija atņēmis Jēkaba desmit dēlu izdarītais grēks Jāzepa pārdošana verdzībā. Viņš atjauno līdzsvaru, nosakot sodu.

Katrā no mums norit karš starp Ļauno slieksmi un Labo slieksmi. Nopelni un grēki visu laiku cīnās mūsos. Gabriēls pārstāv Labo slieksmi, un, pēc gudro teiktā, viņš cīkstas ar cilvēku pirms tā piedzimšanas un "iemāca viņam 70 valodas". Tad, kad cilvēks piedzimst, Ļaunā slieksme liek cilvēkam aizmirst šīs 70 valodas.

Mēs nopelnām tiesas spriedumus ar savām negatīvajām rīcībām, un saskaņā ar "Zohar" Gabriēls ceļo kopā ar ļauno eņģeli, īstenojot tiesas spriedumus cilvēkiem. "Gabriēls un nāves eņģelis abi tiesā vidusmēra cilvēku."

Taču ir viena atšķirība. Kad mēs atbrīvojamies no vēlmes gūt labumu tikai sev un virzāmies uz Gaismu un garīgumu, Gabriēls pārveido savus tiesas spriedumus par svētībām.

30. ERCENĢELIS URIĒLS: DIEVA UGUNS

Mēs visi vēlamies līdzsvaru savā dzīvē. Centrālās kolonnas enerģija līdzsvaro konfliktu starp devīgumu un ņemšanu sev, starp žēlsirdību un tiesāšanu. Ercenģeļa Uriēla uzdevums Ir pārvaldīt šo līdzsvarošanu. Uriēlu pārstāv zaļā krāsa, kas saskaņā ar "Zohar" ir Centrālās kolonnas krāsa.

Svētajā Ēnoha grāmatā ir rakstīts, ka "Uriēls uzrauga pērkonu un bailes".

Vārds "Uriēls" nozīmē "Dieva uguns". Tas ir cēlies no senebreju vārda, kas nozīmē "gaisma". Tātad Uriēlu var saukt arī par "Dieva gaismu". Viņš ir Lielais līdzsvarotājs un varenais spēks, kas jāienes jūsu dzīvē.

Viņš ieņem vidusstāvokli desmit sefirotu sistēmā, atrodoties sefirotā Tiphereth Patiesības sfērā. Viņa divi debesu pavadoņi ir eņģeļi Šamsiēls un Hasdiēls.

Uriēls valda pār septembri un dienvidiem. Viņu simbolizē ērglis putns, kas lidinās virs konflikta zonas. Kad mums nepieciešams pacelties pāri kādai situācijai, kad jāatjauno līdzsvars, kad jāabstrahējas no situācijas, lai saredzētu īsteno kopainu, Uriēls var palīdzēt saskatīt patiesību.

31. ERCENĢELIS RAFAĒLS: ZEMES DZIEDINĀŠANA

Rafaēls, kas valda pār dziedināšanas spēju, palīdzēja Ābrahāmam.

Kabala māca, ka slimība nozīmē neveselību, līdzsvara trūkumu. Kabala arī vēstī, ka materiālajā pasaulē nenotiek nekas tāds, kas pirms tam nebūtu bijis metafiziskajā pasaulē. Padomājiet par garīguma pasauli kā datoru un par materiālo pasauli kā izdruku. Reālie lēmumi taču tiek pieņemti programmatūras līmenī. Tad šie lēmumi izpaužas materiālā veidā kā izdrukāts dokuments. Bet, ja jums jākoriģē teksts, tad jāatgriežas pie datora, jāizlabo k|ūda un no jauna jāizdrukā dokuments.

Garīgajā pasaulē lēmumi tiek pieņemti apziņas līmenī. Tātad slimība rodas šajā līmenī. Lai novērstu slimību, mums jāatgriežas pie apziņas. Viens veids, kā to izdarīt, ir piesaukt ercenģeli Rafaēlu.

Rafaēls patiešām ir īpašs ercenģelis, kura sevišķais uzdevums ir dziedināt Zemi. Rafaēla vārds nozīmē "Dievs ir izdziedinājis". Kad mūs piemeklē kāda liga, jāņem palīgā Rafaēla enerģija. Rabīns Aba grāmatā "Zohar" saka, ka "Rafaēlam ir uzdots izdziedināt Zemi, un ar viņa palīdzību Zeme nodrošina mājokli cilvēkiem, kurus viņš arī izdziedē no slimībām".

Rafaēla uzdevums tiek minēts arī svētajā Ēnoha grāmatā. Rafaēls tiek aprakstīts kā "viena no četrām būtnēm, kas uzrauga visu cilvēkbērnu slimības un brūces".

Līdzīgi Uriēlam Rafaēls pārstāv Centrālo kolonnu jeb līdzsvaroto enerģiju, kas dziedē mūsu kaites. Arī viņa krāsa ir zaļā. Tā ir dziedināšanas krāsa. Viņš pārvalda rietumu debespusi. Rafaēlu simbolizē cilvēka seja, ko "Zohar" apraksta kā "zvēru, kas prot runāt". Viņš valda pār mūsu materiālo sfēru, izpausmju valstību, Jautājumu pasauli, ko kabalisti sauc par Malchuth sefirotu, kas atrodas vistālāk no Gaismas.

Rafaēls bija viens no trim eņģeļiem, kas apciemoja Ābrahāmu, lai remdētu viņa stiprās sāpes pēc apgraizīšanas Kad Jēkabs nikni cīnījās ar eņģeli, tieši Rafaēls izārstēja brūci viņa gurnā.

Rabīns īzāks Luria, Ari, sacīja: "Rafaēla pārziņā ir vēlmju kambaris, un šis kambaris atmodina Malchuth." Ko tas īsti nozīmē?

Kā jūs varbūt atceraties, Bezgalīgajā pasaulē tika radīts Trauks, lai uzņemtu Gaismu, kuru dāsni sūtīja Radītājs. Ši Gaisma ir vēlme. Bez vēlmes nav iespējama Gaismas izpausme, Mēs esam vēlmes iemiesojums. Vēlme ir universa motivējošais spēks, un eņģeļi sargā Izpausmes valstības vārtus. Šie eņģeļi mums vajadzīgi izaugsmei. Tikai tad, kad pastāv patiesa vēlme pēc Gaismas, eņģeļi ļauj potenciālajai enerģijai izpausties rīcībā. Rafaēls valda pār vēlmi Viņš var mums palīdzēt vēlmei piešķirt pareizo virzienu, lai lā kļūtu par īsteno vēlmi vēlmi pēc Gaismas.

32. RAZIĒLS: PIRMSĀKUMA EŅĢELIS

Lai gan Raziēls nav viens no četriem ercenģeļiem, viņš bija pirmais pastāvīgais eņģelis. Vārds "Raziēls" nozīmē "noslēpumu eņģelis" jeb "mistēriju eņģelis". Kabala māca, ka sākotnē Gaisma radīja Trauku, lai tas uzņemtu Gaismas sūtījumus. Tobrīd visi eņģeļi bija apvienoti vienā spēkā. Raziēls bija Trauks eņģeļa formā. Viņš it kā apvienoja visus eņģeļus. Kad Trauks saplīsa, šis pirmsākuma eņģelis eksplodēja un radīja miljardiem daļiņu. Šī iemesla dēļ mums šodien ir neskaitāmi daudz eņģeļu, kas ietekmē pasauli.

Raziēls personificē sefirotu Chochmah, kas ir dievišķās gudrības mājoklis.

Saskaņā ar gudro uzskatiem Ādamam Ēdenes dārzā tika pasniegta eņģeļa Raziēla grāmata, ko sauc par "Sefer Raziel". Ta ar eņģeļa Raziēla starpniecību tika nodota no Dieva rokas pirmā cilvēka rokā. "Sefer Raziel" ir pirmā jelkad sacerētā grāmata. Protams, tā ir vienīgā zināmā grāmata, kas tika sagatavota debesīs, nosūtīta uz Zemi un eksistē fragmentos vēl tagad.

"Zohar" tekstā par Raziēla grāmatu ir teikts šādi.

Ievērojiet, ka Ādama ciltsrakstu grāmata bija tā, ko Svētā būtne ar lielo mistēriju un slepenās mācības sargātāja eņģeļa Raziēla starpniecību iedeva Ādamam, kad tas vēl atradās Ēdenes dārzā. Tajā bija ierakstītas visas slepenās gudrības un zināšanas par dievišķo vārdu no septiņdesmit diviem burtiem un tā sešsimt septiņdesmit ezotēriskajiem noslēpumiem. Tajā bija arī tūkstoš piecsimt atklāsmju, kuru būtība, pirms tās nonāca Ādama rīcībā, nekad nevienam nav tikusi paziņota, arī eņģeļiem ne.

Ar šo grāmatu Raziēls kļuva par Ādama skolotāju, iesvētot viņu visās debesu un Zemes zināšanu kārtās. "Zohar" atzīmē, ka grāmatas vidū ir slepena rindkopa par tūkstoš piecsimt atklāsmēm, kas netika izpaustas pat svētajiem eņģe|iem. Kā vēstī leģenda, pārējie eņģeļi sāka apskaust Raziēla privileģēto statusu attiecībās ar Ādamu. Skaudības dzīti, viņi dārgo grāmatu nozaga Ādamam un iemeta jūrā. Tad Dievs pavēlēja Rahābam, pirmatnējam eņģelim un dzīļu dēmonam, grāmatu atrast un atdot Ādamam, un viņš to arī izdarīja.

Grāmata pēc atdošanas Ādamam tika nodota tālāk no paaudzes paaudzē. Noa uzzināja tās noslēpumus un iemācījās uzbūvēt šķirstu. Nākamais bija Salamans. Ir teikts, ka viņš savas milzīgās zināšanas guvis no Raziēla grāmatas maģijas.

33. EŅĢELI KATRAI NEDĒĻAS DIENAI

Katrai nedē|as dienai ir sava īpaša enerģija, tāpēc pār to valda īpašs eņģelis, kuram uzdots attiecīgajā dienā jūs atbalstīt un aizsargāt. Dienas eņģeļi ir konkrētas enerģijas kopas, kas kontrolē katru dienu.

SVĒTDIENA. No Kabalas viedokļa pirmā nedēļas diena ir svētdiena. Kas tad ir svētdiena? Universa diena. Tā ir Radīšanas diena, Radītāja Gaismas spēka ienākšanas laiks. Šajā dienā mēs varam pieslēgties itin visa iedīglim, universa DNS, un šajā dienā nav nošķīruma starp dienu un nakti. Ir tikai Gaisma un svētība

PIRMDIENA. Kāpēc mums ir skumjš noskaņojums pirmdienās? Tam ir savs pamats. Šī otrā nedēļas diena simbolizē debesu un elles piedzimšanu materialitātes rašanos. Pirmdiena ir vienīgā diena, par kuru Dievs nesaka: "Tā ir laba!" Pirmdienas enerģiju nosaka haosa, kara, slimību un visu citu mūsu materiālās pasaules briesmu rašanās kopš laiku pirmsākuma. Droši var teikt, ka pirmdiena no Kabalas viedokļa ir negatīva diena, un jums tajā nepieciešama visa eņģeļu palīdzība, kādu vien spējat saņemt. Tā ir diena bez svētības. Ja jums paredzēts uzsākt kādu svarīgu projektu, piemēram, jaunu biznesu vai plastisko operāciju, mēģiniet tam atrast citu dienu. Varbūt otrdienu.

OTRDIENA "Tā ir atjaunotnes diena, un saskaņā ar Bībeli šajā dienā tika radīta zāle un koki. Taču otrdienas būtība nav materialitāte. Otrdienas enerģijas ideja ir tā, ka ūdeņi atkal saplūst kopā, nošķirtais no jauna tiek savienots un Gaisma un

Trauks atgriežas savā sākotnējā vienotībā. Šajā dienā tiesas spriešana tiek apstādināta. Otrdiena ir ideāla diena jaunam sākumam.

TREŠDIENA. Trešdienā tika radīti Saule un Mēness, un šie divi gaismas ķermeņi sacentās savā starpā, lai noteiktu, kurš būs valdošais.

Konflikts starp Sauli un Mēnesi radīja to, ko Kabala uzskata par visbīstamāko spēku uz Zemes, skaudību^Tā iznīcina ne tikai cilvēku, kuru apskauž, bet arī skauģi pašu, un šajā procesā abas puses apmainās tikai ar negatīvo enerģiju. Trešdiena simbolizē sātana kā negatīvā spēka dzimšanu. Sātans ir bīstams pretinieks dzīvē, viņš mājo mūsos un nemitīgi virza mūsu domas uz iznīcību. Trešdiena nav pozitīva diena.

CETURTDIENA. Tā ir neitrāla diena bez sevišķas enerģijas un aktivitātes. Ceturtdiena vairāk ir kā tilts uz piektdienu.

PIEKTDIENA. Piektdiena ir sestā diena. Tā ir diena, kad tika radīti zvēri un kas ir vēl svarīgāk arī cilvēks. Cilvēks bija pēdējais, un tas liecina par viņa unikālo dabu. Taču cilvēks svārstās starp divām galējībām: viņš var būt gan Radības vissvarīgākais, gan arī visnesvarīgākais aspekts. "Zohar" vēstī, ka tad, ja cilvēks neattīstās, pat knislis ir garīgi augstākā pakāpē nekā viņš. Knislis dara savu darbu ar bezgalīgu koncentrēšanos. Tas sūc asinis. Savukārt cilvēkā mājo dīvains neprāts. Kura cita būtne nogalina izpriecas pēc? Tomēr cilvēks ir arī vienīgā būtne, kas spēj attīstīties un pārveidot savu dabu. Tas ir mūsu uzdevums, vismaz tad, kad apziņa ir pietiekami augstā līmenī, lai to aptvertu.

Kopumā piektdiena ir pozitīva diena, jo mēs uzsākam pāreju uz sabatu. Pusdienlaikā notiek cīņa starp nedēļas negatīvajiem spēkiem un sabata pozitīvo enerģiju. Mēs sakām vārdu "kegavna", lai aizsargātos no negatīvajiem eņģeļiem, kas dodas ce|ā, pirms esam iegājuši sabatā.

SESTDIENA. Sabats ir tik svēts, ka to uzskata nevis par dienu, bet gan par īpašu logu, lai pieslēgtos Atbilžu pasaulei. Šajā dienā Gaisma tiek dāsni dota cilvēkiem tikai tāpēc, ka šī ir sevišķa diena.

34. ZODIAKA EŅĢEĻI

Tāpat kā katrai nedē|as dienai ir savs eņģelis, arī zodiaka divpadsmit zīmes pārvalda konkrēti eņģeļi. "Sefer Yetzirah" ("Veidošanas grāmata") izskaidroja astroloģijas likumus, un kopš tā laika planētu un zodiaka zīmju spēks ir kļuvis par Kabalas zināšanu pamatu. Aplūkosim ezotēriskās atziņas, kas raksturo saikni starp eņģeļiem un zodiaka zīmēm.

Un 12 trīsstūru robežām (kas ietver sefirotu Yesod, 12 ciltis, 12 gada mēnešus, dažādās debespuses) ir arī emanācijas eņģeli, kuru vārds norāda uz viņu daudzumu… un pierādījums tam ir pasaules, gada, dvēseles rezultāts, un mēs saprotam, ka pasaulē ir 12 zīmes, noteikti spēki katrā zīmē un gada mēnešos, tātad arī cilvēka orgānos.

Tikkun jeb pilnveidošanās ir cieši saistīta ar mūsu astroloģisko karti, jo katra zīme pārstāv konkrētu izaicinājumu, kas mums jāpārvar. Mēs varam arī lūgt attiecīgā eņģeļa palīdzību tajā mēnesī, kuru pārstāv šī eņģeļa iemiesotā zodiaka zīme.

Auns. Jūs esat dzimis galvenajā uguns zīmē, un jūsu izaicinājumi ir savtīgums un egocentrisms. Pār Aunu valda eņģelis Uriēls. Lūdziet viņam palīdzību, lai saskatītu citu cilvēku vajadzības un kļūtu atsaucīgs. Tas palīdzēs Auna izaugsmē.

Vērsis Jūs esat dzimis fiksētajā zemes zīmē, un, kā to var secināt no apzīmējuma, jūsu izaicinājumi ir slinkums, spītība un nevēlēšanās iziet no komforta zonas. Vērsi pārvalda eņģelis Lahatiēls. Lūdziet viņam palīdzību, lai atbrīvotos no rutīnas radītās drošības izjūtas, kas jūs ierobežo.

Dvīņi. Jūs esat dzimis mainīgajā gaisa zīmē. Jūs parasti izraisāt simpātijas pret sevi, bet jums ir grūti līdz galam īstenot iesākto. Dvīņus uzrauga eņģelis Pniēls. Lūdziet viņam palīdzību, lai varētu pabeigt iesākto.

Vēzis. Jūs esat dzimis galvenajā ūdens zīmē, un jūsu problēma ir pārmērīgs jūtīgums. Vēzi pārvalda eņģelis Zuriēls. Lūdziet viņam palīdzību, lai jūs varētu atbrīvoties no pārlieka jūtīguma un tendences kavēties pagātnē, spētu virzīties uz priekšu un pabeigt savu Tikkun.

Lauva. Jūs esat dzimis fiksētajā uguns zīmē. Jums ir lielas līdera spējas un vienlaikus arī slieksme pārāk daudz runāt. Lauvu pārvalda eņģelis Barkiēls. Lūdziet viņam palīdzību, lai jūs varētu dot iespēju izteikties citiem un būtu gatavs no tiem mācīties.

Jaunava. Jūs esat dzimis mainīgajā zemes zīmē. Jums ir liela enerģija, lai kalpotu citiem, un vienlaikus arī slieksme būt pārāk pedantiskam un kritiskam. Jaunavu pārvalda eņģelis Haniēls. Lūdziet viņam palīdzību, lai varētu pārvarēt vēlmi koriģēt un kontrolēt citus un spētu kļūt rimtāks. Tas ir būtisks izaugsmes priekšnosacījums.

Svari. Jūs esat dzimis galvenajā gaisa zīmē. Jums ir līdzsvarošanas spēja, kas reizēm ir šķērslis lēmumu pieņemšanā. Svarus pārvalda eņģelis Curiēls. Lūdziet viņam palīdzību, lai varētu pārkāpt savas dabas robežas un nodrošinātu izaugsmi.

Skorpions. Jūs esat dzimis fiksētajā ūdens zīmē, un jūsu izaicinājumi ir vara un tieksme kontrolēt. Skorpionu pārvalda eņģelis Gabriēls. Lūdziet viņam palīdzību, lai varētu pārvarēt vēlmi kontrolēt citus.

Strēlnieks. Jūs esat dzimis mainīgajā uguns zīmē. Jums ir liela enerģija, bet problēmas rada uzņemto saistību izpilde. Strēlnieku pārvalda eņģelis Meadoniēls. Lūdziet viņam palīdzību, lai uzņemto kursu varētu noturēt līdz galam.

Mežāzis. Jūs esat dzimis galvenajā zemes zīmē. Jums ir potenciāls, lai veiktu smagu darbu, bet problēmas rada neapmierinātība. Mežāzi pārvalda eņģelis Šniēls. Lūdziet viņam palīdzību, lai varētu iziet ārpus materialitātes robežām un aptvertu universa garīgo dabu.

Ūdensvīrs. Jūs esat dzimis fiksētajā gaisa zīmē. Jums piemīt liels ideālisms un vienlaikus arī vēlme dumpoties un atteikties no daudz kā. Ūdensvīru pārvalda eņģelis Gabriēls. Lūdziet viņam palīdzību, lai saprastu materiālo pasauli un prasības, kas jāievēro, tajā dzīvojot. Tas sekmēs jūsu pilnveidošanos.

Zivis. Jūs esat dzimis mainīgajā ūdens zīmē. Jums ir liels jūtīgums, bet problēmas rada stingrības un apņēmības trūkums. Zivis pārvalda eņģelis Rumiēls. Lūdziet viņam palīdzību, lai varētu pārvarēt savu pārmērīgo jūtīgumu un gūtu skaidrību par to, kas jums vajadzīgs dzīvē.

35. EŅĢELI MŪSU BĒRNIEM

Saskaņā ar senu tekstu, kura nosaukums ir "Sefer Hatmuna", eņģelis Sandalfons uzrauga embrijus katras grūtnieces dzemdē. Viņš nosaka bērniņa dzimumu.

Eņģelis Sandalfons atstāj savu nospiedumu dzemdē un iepilina tur pilienu, nosakot, vai jaundzimušais būs zēns vai meitene. Viņš tur šo pilienu dzemdē, līdz tas iznāk ārā.

Eņģelim Lailaham (viņa vārdu mēs skaļi neizrunājam) ir svarīgs uzdevums uzraudzīt bērniņa piedzimšanu un likteni. Lailahs nosaka, vai jaundzimušais būs spēcīgs vai vājš, gudrs vai truls, bagāts vai nabags. "Sefer Hatmuna" skaidro, ka, bērnam pieaugot, citam eņģelim Paniēlam tiek uzticēts brīnišķīgais uzdevums rūpēties par viņa laimi un garīgumu.

…šie žēlsirdīgie eņģeli nekad nemainās un turpina pildīt vienu uzdevumu. Un viņi ir redzami tikai tad, kad cilvēks ir ļoti, loti laimīgs. Šī joma ir Paniēla pārziņā.

36. LAIMES EŅĢELI

Kabala māca, ka patiesa laime nav reakcija uz ārējiem notikumiem. Jūs beidzot varat nopirkt tādu automašīnu, pēc kuras esat kārojis, varat saņemt amata paaugstinājumu, uz kuru cerējāt, vai satikt sievieti, par kuru sapņojāt, bet eiforija, ko rada šie notikumi, ātri vien izplēnē.

Prieks nerodas kā atbilde uz ārējiem stimuliem. Faktiski labsajūtas enerģija darbojas tieši pretējā veidā. Laime ir spēks, kas izstrāvo no mums pašiem. Kad ienesam savu laimi pasaulē, visparastākie notikumi krītoša lapa, rītausmas debesis, draudzīgs smaids, lietus uz asfalta, sprakšķoša uguns kamīnā izraisa iekšēju labsajūtu. Šie pieredzējumi pēkšņi vairs nav triviāli. Tāda ir patiesas priecāšanās būtība.

Prieks pārmāc citas maņas un iekaro Jautājumu pasauli, atverot Gaismas vārtus. Eņģeļu enerģija ir šādas patiesas laimes iedīglis. Mēs varam piesaukt laimes eņģeļus un likt tiem izpausties, izrunājot aramiešu vārdu "Hidu". Grāmatas 3, da|ā es sīkāk izklāstīšu, kā to izdarīt.

37. METATRONS: NO CILVĒKA LĪDZ EŅĢELIM

Metatrons (viņa vārdu mēs skaļi neizrunājam) ir unikāls visā debesu hierarhijā, jo ir vienīgais eņģelis, kas sāka dzīvi kā cilvēks, bet ar garīgu darbu un pārveidošanos sasniedza eņģeļa statusu. Cilvēka veidolā viņa vārds bija Ēnohs. Kad Dievs viņu pārvērta par eņģeli, viņam tika piešķirts vārds "Metatrons".

"Zohar" apraksta Metatronu kā eņģeli, kas veda Israēla tautu cauri tuksnesim pēc tās iziešanas no Ēģiptes. Metatrons, kas cēlies no cilvēkiem, guvis milzīgus sasniegumus, tāpēc viņam tagad ir augstāka vara nekā jebkuram citam eņģelim.

Metatrons nodod Dieva ikdienas pavēles gan ercenģelim Gabriēlam, gan arī nāves eņģelim. Tā mēs nonākam pie otrā pastāvīgo eņģe|u tipa tiem, kurus jūs nekādā ziņā negribat sev piesaistīt, jo viņi valda pār Ļauno slieksmi.

38. NEGATĪVIE EŅĢEĻI

"Zohar" apraksta pasaules dēmonus, "iznīcības eņģe|us".

Un ir tādas dabiskas dzīvas būtnes, proti, eņģeli, kas nozīmēti uzraudzīt ķermeņus, un tie asociējas ar četriem pamatelementiem: uguni, gaisu, ūdeni un zemi, un tie ir šķīsti. To pretinieki ir četras plēsonīgas dzīvās būtnes, iznīcības eņģeļi.

Mēs neizrunājam tumsas eņģe|u vārdus, lai sev nepiesaistītu negatīvos spēkus. Bet mēs šos eņģe|us sastopam, it sevišķi nelaimes brīžos. Kad Atbilžu pasaule konfliktē ar Jautājumu pasauli, kad garīgais sastopas ar materiālo, notiek spēcīgs zibsnis. Zemi satricina grūdieni, un šo rezultātu mēs saucam par zemestrīci.

Ģeologi uzskata šos satricinājumus par nejaušiem un neprognozējamiem, tādiem, kurus izraisa lielo plātņu pārvietošanās dziļi zem Zemes virsmas. Taču "Zohar" skaidro, ka cēlonis kataklizmām, tāpat kā visam citam, kas notiek materiālajā līmenī, ir meklējams garīgajā pasaulē. Apziņa rada materiālās pasaules notikumus, tāpēc ikreiz, kad notiek briesmīgas katastrofas, tās ir mūsu kolektīvās apziņas izraisītas. Un zemestrīce nozīmē, ka kontroli pārņem iznīcības eņģeļi.

Rabīns Jichaks nonāca pie kalna un ieraudzīja, ka zem koka guj kāds vīrs. Rabīns Jichaks tur apsēdās. Sēžot viņš redzēja, ka zeme kustas, ka koki nolūst un'nokrīt. Viņš redzēja, ka zemē atveras caurumi un tā cilājas augšup un lejup.

Guļošais vīrs atmodās un uzsauca rabīnam Jichakam: 'Jel raudi un žēlojies, jo tagad debesīs tiek iecelts komandieris, pārdabisks valdnieks, kuram ir lemts nodarīt lielu ļaunumu taviem jaudīm. Šī zemes trīcēšana ir jūsu dēj, jo ikreiz, kad zeme sakustas, tas notiek tāpēc, ka debesīs parādās komandieris, kurš darīs jums sliktu!

Samaēls (viņa vārdu mēs skaļi neizrunājam) ir kodētais nosaukums visaugstākajam krāpniekam. Būdams negatīvo eņģeļu saimnieks un komandieris, viņš nemitīgi mudina mūs doties ļaunuma virzienā. Viņš nekad tieši nepasaka, kā jārīkojas. Šis komandieris tikai ievieš slieksmi mūsu galvā.

Saskaņā ar "Zohar" Samaēls kopā ar savu velnišķīgo armiju dzīvo Piena Ceļā. Un ir interesanti atzīmēt, ka pavisam nesen zinātnieki atklājuši milzīgu melno caurumu Piena Ceļa galaktikā.

Samaēla vārds ir cēlies no vārda "sami" "akls". Piedēklis "-el" nozīmē "Dievs". Pret Dievu aklais. Viņš ir saistīts ar Marsu, kara planētu, un sefirotu Gevurah, kas simbolizē tiesāšanu un varu. Kabalistu uzskati par Samaēlu ir bijuši atšķirīgi visā vēstures gaitā. Daži Samaēlu ierindojuši dēmonu hierarhijas virsotnē kopā ar viņa sievu Lilitu (šo vārdu mēs arī neizrunājam skaļi, lai neienestu haosu savā dzīvē), turpretī citi viņu uzlūko tikai kā nepatīkamu, bet nepieciešamu visa esošā sastāvdaļu.

39. NELIEŠU GALERIJA

Gudrie uzskata, ka eksistē tūkstošiem tūkstošu iznīcības eņģeļu. Ko tad spēj izdarīt šie negantie sātana kalpi? Vispirms jau viņi spēj likt jums iziet uz ielas trešdienas un piektdienas vakarā. Jā, senajos tekstos ir rakstīts, ka jums jāvairās vienam iet ārā šajos vakaros, jo tieši tad ļoti negatīvs eņģelis Igerets Bats Mahala sēj slikto, un viņš to dara kopā ar 180 000 kaitniecības eņģeļu, kas spēj cilvēkiem nodarīt ļaunumu

Septiņi no šiem negatīvajiem eņģeļiem ir pazīstami kā juku eņģeļi. Dievs nosūtīja viņus uz ķēniņa Ahasvera pili ķēniņienes Esteres laikā, lai sodītu un samulsinātu ķēniņu. Iespējams, šie eņģeļi bija klāt arī pie Bābeles torņa, kad radās daudzās valodas un cilvēku vidū tika ieviests sajukums, lai sētu haosu uz Zemes.

Septiņi eņģeļi valda arī pār elli Viņu priekšgalā ir Dumahs. Viņa ļaunie sekotāji baismajā valstībā ir Kušiēls, Lahatiēls, Šaftiēls, Mahtičls, Hutriēls un Pusiēls. Ir arī tādi eņģeļi, kuri iesaistīti krāpšanā un pretestībā. Viņi bloķē mūsu ceļu un kavē progresu. Divi no viņiem Aza un Azaēls jau no paša sākuma pretojās cilvēka radīšanai.

Kad Svētajai būtnei lai Viņš top svētīts! Šehina teica: "Izveidosim cilvēku!" Aza un Azaēls atbildēja: "Ak, Kungs, kas ir cilvēks, ka Tu viņu piemini?" (144. psalms.) "Kāpēc Tu gribi radīt cilvēku, ja zini, ka viņš noteikti sagrēkos Tavā priekšā ar savu sievu."

40. NĀVES EŅĢEĻI

Garīgajos rakstos vēstures gaitā ir minēts vairāk nekā ducis nāves eņģeļu. Dažiem no tiem ir savi konkrēti uzdevumi:

•   Gabriēls valda pār jaunu cilvēku nāvi;

•   Mašhits uzrauga bērnu nāvi;

•   Kafciēls uzrauga valdnieku nāvi;

•   Mešabers un Hemahs pārzina dzīvniekus.

Tomēr visaugstākais nāves eņģelis ir sātans. Senajos tekstos ir rakstīts, ka sātans pie kapa nerimstas. Ja viņa upuris dzīves laikā garīgi nav izaudzis un ir vēlējies gūt labumu tikai sev, sātans nosūta baismīgu atriebes eņģeļu pulku. Tie moka ķermeni pat tā atdusas vietā.

Tas liek uzdot interesantu jautājumu: "Vai šīm mocībām ir kāda jēga, ja cilvēks jau ir miris? Vai viņš tās vispār jutīs?" Taču Kabala māca, ka apziņa saglabājas arī nāvē. Mūsu apziņu nosaka tas, kurā no trim dvēseles līmeņiem atrodamies.

Viszemāko līmeni aramiešu valodā sauc par Nefesh, un tas visvairāk atbilst dzīvnieka dvēseles stāvoklim. Ja dzīvojat kā dzīvnieks, tad tieši šajā līmenī uzturēsies jūsu apziņa, un jūs turpināsiet ciest mocības pat kapā. Bet. ja esat garīgajā ziņā strādājis ar sevi, panācis pārveidošanos un zināmu garīgo izaugsmi, jūs sasniedzat Ruah nākamo apziņas līmeni. Tad pēc nāves jūs atrodaties nevis kapā, bet gan starp debesīm un Zemi. Un tie, kuri sasniedz Neshama visaugstāko līmeni -, vispār nepieredz nāvi.

Taču atcerieties, ka nāves eņģelis pārstāv ne tikai fizisko aiziešanu, bet arī nāves enerģiju, kas izplatās uz mūsu personiskajām attiecībām, biznesu un sapņiem. Viņš ir Ļaunās slieksmes iemiesojums, krāpnieks ar diviem aspektiem vīrišķo un sievišķo Kad šis krāpnieks uzsāk spēli ar mums, viņa izmaņa mūs savaldzina, sīkie patiesības graudiņi, kas iepīti melos, novērš uzmanību, un tādējādi nāves eņģelis pa aizmugures durvīm iekļūst tur, kur vēlējies.

Mūsu dzīves laikā nāves eņģelis "barojas" no mūsu negatīvisma un egoisma, mūsu vēlmes visu iegūt tikai sev. Mūsu dusmas, naids un alkatība dod enerģiju nāves eņģelim katru dienu.

Sirdslēkme, vēzis, trieka, autoavārija vai pašnāvība? Patologanaloma atskaitē minētais nāves cēlonis nekad nav aiziešanas reālais iemesls. Tās ir tikai sekas. Mēs nomirstam tāpēc, ka nāves eņģelim tikusi dota atļauja beigt šo spēli mūsu karmas, mūsu rīcības dēļ.

41. UNIVERSA KAMBARU EŅĢEĻI

Garīgās pasaules arhitektūra ir daudz milzīgāka un noslēpumaināka, nekā spējam iedomāties. Es aprakstīju desmit sefirotus, bet ir arī universa piecas atsevišķās pasaules, kā tas attēlots Jēkaba kāpnēs, manis minētie trīs dvēseles līmeņi un septiņi pasaules garīgie kambari. Katra cilvēka dvēsele apdzīvo vienu no šiem kambariem saskaņā ar saviem nopelniem, un katram kambarim ir savs eņģelis, kas to apsargā un pārvalda.

Pirmais no augstākajiem kambariem ir pati virsotne. Šeit taisnīgo dvēseles bauda to, ko svētās grāmatas sauc par "mieru, svētlaimi un prieku". Te galvenais ir eņģelis Adrahniēls.

Otrais kambaris ir pasaule, kas atrodas pavisam tuvu Debesu valstībai. To pārzina eņģelis Oriēls. Otrā kambara retinātā gaisa valstībā mājo sevišķa dvēseļu grupa to cilvēku gari, kuri tikuši netaisnīgi nogalināti un kuru nāve ir jāatriebj. Šo kambara da|u pārvalda eņģelis Adarniēls.

Trešajā kambarī mīt žēlsirdības eņģeļi. Par šo kambari atbild eņģelis Kadšiēls. Dala no Trešā kambara ir paredzēta to cilvēku dvēselēm, kuri aizvesti uz. elli, jo viņi, kaut arī gribējuši nožēlot grēkus uz Zemes, nav varējuši to izdarīt līdz nāves brīdim. Kad dvēseles saņēmušas dziedināšanu ellē, eņģelis Adrahniēls tās uzved augšā, un šīs dvēseles mājo Trešajā kambarī salīdzinoši mierīgi.

Ceturtajā kambarī atrodas Labās kolonnas devīguma un pozitīvās enerģijas kolonnas augstākie eņģeļi. To cilvēku dvēseles, kuri mājo šajā kambarī, nemirst un neatdzimst. Pēc labošanās tās vienkārši tur dzīvo. Pār šo kambari valda eņģelis Padaēls.

Piektajā kambarī dzīvo Kreisās kolonnas kaitnieciskie eņģeļi. Kreisā kolonna pārstāv vēlmi gūt labumu tikai sev, egoisma enerģiju, negatīvismu un atslēgumu no Gaismas. Tur mīt lie, kas nav labojušies, atrazdamies savā ķermenī. Daļa no šī kambara paredzēta tā dēvētajām "svešzemnieku dvēselēm", un to pārvalda eņģelis Samaēls (viņa vārdu mēs neizrunājam skaļi).

Vienīgais pozitīvais, ko var teikt par Sesto kambari, ir tas, ka šis kambaris nav tik tumšs kā Septītais. Šajā priekšpēdējā kambarī valda liela tumsa, tomēr tajā iekļūst nedaudz Gaismas, jo šī kambara eņģeļi mudina cilvēkus mācīties un lasīt "Zohar", kas ir garīgā spēka avots. Pār šo valstību valda eņģelis Kdumiēls.

Visbeidzot mēs nonākam pie zemākā kambara, kas atrodas vistālāk no Bezgalīgās pasaules un Gaismas. Gudrie norāda, ka šajā baisajā, tumšajā kambarī "klīst rēgaini bezformas gari". Par Septītā kambara tumsības valstību atbildīgais ir eņģelis Tahariēls.

42. TIESĀŠANAS EŅĢEĻI

Kā liek noteikts, kuras dvēseles ir taisnīgas un kurām nepieciešama labošanās; kuras nonāk universa Pirmajā kambarī un kuras tiek nosūtītas uz Septīto kambari? Novērtēt dvēseles ir eņģeļu uzdevums. Kad mēs izdzīvojam katrs savu likteni, vesela eņģeļu komanda mūs novēro un dod spriedumu par mūsu rīcību.

Pie pirmajiem vārtiem stāv vadošais eņģelis Malkiēls, kas atbild par pierakstiem, uz kuru pamata tiek sastādīts spriedums, un viņš nācis no Ķēniņa tiesas, kas tiesā pasauli. Vadošais eņģelis uzrauga šos pierakstus, un viņam ir pakļauti divi rakstveži: viens labajā pusē un otrs kreisajā pusē.

Malkiēlam tiek iedoti šie pieraksti, lai viņš tos izlabo, pirms tie iziet cauri vārtiem un tiek nodoti Pirmā kambara priekšniekam. Kad pierakstus iedod Pirmā kambara priekšniekam, tos vairs nav iespējams atgriezt atpakaļ, lai izlabotu.

Saskaņā ar senajiem tekstiem eņģeļi uzrauga svarus, kas sver mūsu grēkus attiecībā pret nopelniem. Viņi ir mūsu soģi, kad nopūlamies ar to, ko sauc par Ļaunās slieksmes "drausmajām dūņām", un cenšamies izdarīt visu labāko, lai izkļūtu no "parādiem".

Svētie eņģeļi, kuru uzdevums ir uzraudzīt nopelnus, paņem visus pasaules tikumus un ieliek tos SVĒTUMA Ceturtajā kambarī, ko sauc par "Nopelniem" un kur glabājas cilvēku tikumi. Grēki atrodas citā kambarī, ko sauc par "Parādiem". Tie tiek līdzsvaroti Roš Hašana [Rosh Hashanaļ laikā, jo "Dievs dara gan šo, gan to" (Salamans Mācītājs 7:14). Saskaņā ar to, kā tikumi vai grēki sakustina svarus, uzvar viena no abām pusēm. JA GRĒKU IR VAIRĀK, UZVAR OTRĀ PUSE, BET, JA VAIRĀK IR TIKUMU, UZVAR SVĒTUMS.

Citi eņģeļi uzrauga cilvēkus, kuriem ir labi nodomi. Tie ir cilvēki ar stipru vēlmi darīt garīgu darbu. Viņi domā labvēlīgas domas un veic pozitīvas darbības, taču nespēj pacelties augstākā apziņas līmenī. Saskaņā ar senajiem tekstiem šīs centīgās dvēseles netiek aizmirstas. Tām ir īpaši aizsardzības eņģeļi.

Eņģelis valda arī pār tiem, kuriem vajadzīga grēku nožēlošana, bet kuri vēl nav pietiekami pārveidojuši savu dabu. Diemžēl viņi ir pelnījuši izjust savas rīcības sekas, jo nav pienācīgi mainījuši savu apziņu, lai pārveidotu sekas par svētību.

Protams, neviens no mums nevēlas tapt šādi tiesāts. Ar grēku nožēlošanu, labiem darbiem un palīdzību citiem (aramiešu valodā to sauc par "tzadaka") mums ir iespēja sevi pārveidot.

3.ATSŪTIET MAN EŅĢELI

TAGAD JUMS IR LABS PĀRSKATS PAR SPĒLĒTĀJIEM PASTĀVĪGAJIEM EŅĢEĻIEM, KAS BŪTISKI IETEKMĒ JŪSU DOMAS UN RĪCĪBU.

EŅĢEĻUS VAR IERAUDZĪT TIEŠĀ VEIDĀ, UN IR TĀDI CILVĒKI, KURI VIŅUS REDZ. DAŽI VIŅUS PAT DZIRD. TAČU REDZĒT EŅĢEĻUS NAV PATS GALVENAIS.

LAI IZMANTOTU EŅĢEĻU SPĒKU, VINI JĀSAUC PALĪGĀ. NĀKAMAJĀS LAPPUSĒS ES PASTĀSTĪŠU, KĀ TO IZDARĪT.

43. DVĒSELES TEHNOLOĢIJA

Zināšanas par eņģeļiem dod iespēju piekļūt īpašam līdzekļu kopumam, ar kura palīdzību var veidot priekpilnu dzīvi un atbrīvoties no haosa. Jo augstāka būs mūsu apziņa, jo vairāk spēsim piesaistīt eņģeļus, kas palīdzēs atrast ceļu. Šī grāmata ir līdzeklis, kas palīdzēs izkopt apziņu un vairot pozitīvo eņģeļu pulku labajā pusē Bet kā to izdarīt?

Padomājiet, kā mēs izmantojam savu datoru. Nav jāsaprot tā darbība, lai nosūtītu e-pastu, vai ne? Jānoklikšķina ikona SEND (NOSŪTĪT), un mūsu sagatavotais elektroniskais vēstījums aiztraucas kibertelpā.

Eņģeļi ir tehnoloģija, tieši tāda pati kā mūsu datori. Mūsu labā uzvedība noklikšķina attiecīgos e-pasta ziņojumu taustiņus, nospiež taustiņu SE/VD, un mūsu dzīvē ierodas pozitīvie eņģeļi. Mēs sākam rīkoties, un eņģeļi nostājas mums blakus, sniedzot atbalstu un palīdzību.

Nereti līdz ar pagaidu eņģeļiem nākas izmantot kādu konkrētu pastāvīgo eņģeli.

Kabala nodrošina līdzekļus, lai piekļūtu neredzamajam eņģeļu tīklam un atbrīvotu un izmantotu viņu spēku. Faktiski Kabala ir milzīga uzziņu grāmata par eņģeļiem. Tā uzskaita eņģeļu veicamos uzdevumus un pārvaldītās jomas. Kā mēs viņus piesaucam? Skaitot lūgšanas.

44. PIESLĒGŠANĀS EŅĢEĻIEM

Eņģeļi ir mūsu biļete, transporta sistēma, kas dod iespēju pārvietoties no Jautājumu pasaules uz Atbilžu pasauli. Kā mēs pieslēdzamies eņģeļiem?

Ar lūgšanu.

Kabalistiem lūgšana nav nekas cits kā līdzeklis, lai piedalītos universa kvantu dinamikā.

"Kvants" ir zinātnisks termins, bet tā nozīme ir vienkārša un apbrīnojama: itin viss universā ir saistīts un mijiedarbojas tādos veidos, kādus mēs nespējam uztvert. Normālā apziņa spēj saprast atdalīšanos un atvienošanos, bet senie domātāji un ievērojamie zinātnieki māca par augstāku realitāti un fundamentālāku vienotību.

Braiens Grīns, fizikas un matemātikas profesors Kolumbijas Universitātē, kvantu dinamiku apraksta šādi:

Kvantu mehānika apstrīd šo [konvencionālo] uzskatu par telpu, konstatējot vismaz noteiktos apstākjos spēju pacelties pāri telpas dimensijai; tālas darbības kvantu sasaiste var pārvarēt nošķirtību telpā. Divi objekti var būt tālu viens no otra telpā, bet kvantu mehānikas skatījumā tie ir kā viena vienība.

Lūgšana ir veids, kā atjaunot pirmatnējo vienotību starp visu eksistējošo. Ar lūgšanām un pieslēgšanos eņģeļiem mūsu dzīvē ienāks pozitīvas pārmaiņas, kaut gan šo izmaiņu mehānisms paliks neredzams.

Tomēr lūgšana nedrīkst būt tikai tukšas domas vai vārdi. Par to "Zohar" teikts šādi.

Lūgšana sastāv no rīcības un valodas, un, kad rīcība ir aplama, valodai nav vietas, kur iemājot; šāda lūgšana nav nekāda lūgšana, un tas, kurš to skaita, ir aplams gan Augšējā, gan Apakšējā pasaulē.

"Zohar" māca lai lūgšana būtu iedarbīga, tā jāapvieno ar rīcību. To apzīmē ar vārdu "kavanah", kas ietver noteiktā virzienā vērstu rīcību un koncentrēšanos uz lūgšanas vārdiem. Izcilais 11. gadsimta kabalists rabīns Bahje ibn Pakuda pat deklarēja, ka lūgšana bez kavanah ir kā ķermenis bez dvēseles vai čaula bez kodola. Lūgšanas vārdi ir kanāls, kas ļauj piekļūt svarīgākajam kavanah aspektam lūgšanas dvēselei.

Liktenis ir funkcija, kas atkarīga no mūsu apziņas. Nepietiek tikai izpildīt lūgšanas "tehnisko daļu". Mūsu apziņas līmenis un patiesa rīcība noteiks, vai pieslēgsimies Augstākajām valstībām un spēsim izdzēst negatīvo enerģiju, kas uzkrājusies ap mums. Tas nozīmē, ka mūsu lūgšana nedrīkst būt triviāla vai rutinēta. Rabīns Eliezērs brīdināja: "Tam, kas padara lūgšanu par ierastu uzdevumu, tā vairs nav nekāda lūgšana."

Eņģeļu pulks pieņem vai noraida lūgšanu atkarībā no tā, cik šķīsts ir cilvēks, kas to skaita. Noraidītās vai neatbilstošās lūgšanas netiek iznīcinātas. Eņģeļi tās saglabā un iesniedz Dievam vēlreiz, kad cilvēks ir nožēlojis savus grēkus. "Zohar" to apraksta šādi.

Atsevišķā lūgšana ceļas uz augšu, līdz sasniedz kambara ieeju, pie kuras stāv vadošais eņģelis. Ja lūgšana ir pietiekami laba, lai to pasniegtu Svētajam ķēniņam, eņģelis nekavējoties atver durvis un ielaiž lūgšanu iekšā. Ja tā nav derīga, viņš to izstumj ārā. Lūgšana atgriežas atpakaļ un ptanē virs pasaules, uzturoties debesjuma viszemākajā līmenī, kur vadošais eņģelis ir Sahadiēls, kas par to ir atbildīgs. Viņš paņem visas noraidītās lūgšanas, kas tiek sauktas par"neatbilstošajām lūgšanām", un tās uzglabā, līdz attiecīgais cilvēks pārveidojas.

Ja cilvēks pienācīgi nožēlo grēkus sava Kunga priekšā un noskaita citu labu lūgšanu, tad, labajai lūgšanai paceļoties augšā, vadošais eņģelis Sahadiēls paņem NEATBILSTOŠO lūgšanu un paaugstina to, līdz tā atbilst labajai lūgšanai, un tad tās abas ceļas augšup, saplūst un nonāk Svētā ķēniņa priekšā.

Aramiešu vārdam "tefillah", kas apzīmē lūgšanu, faktiskais tulkojums ir "sekundārais" vai pat "triviālais". Bet tas nenozīmē, ka lūgšanas vārdi ir nevajadzīgi. Dvēselei ir nepieciešams ķermenis, lai izpaustos materiālajā pasaulē, un apziņai ir vajadzīgi mūsu lūgšanas vārdi un burti, lai parādītos fiziskajā sfērā.

Kad izdarām lūgšanu kabalistiskajā izpratnē, mēs ienesam mūžam klātesošo Gaismu savā apziņā. Sapratne par to, kā tas notiek, atrodas ārpus mūsu uztveres robežām, bet lūgšana ar kavanah veido "karstā vada" pieslēgumu eņģeļiem un Radītāja Gaismai.

Eņģeļu aizsardzība nav iegūstama, veicot tikai parastu intelektuālu vingrinājumu. Visu nosaka apziņa. Padomājiet par slaveno kabalistisko garīgo līdzekli, ko sauc par Sarkano pavedienu. Tam piemīt gan materiāla forma, gan apziņa. Šis sarkanais vilnas pavediens ir piesātināts ar Izraēlā esošā Raheles kapa aizsardzības enerģiju. Mēs nēsājam Sarkano pavedienu ap kreisās plaukstas locītavu, jo saskaņā ar Triju kolonnu sistēmu kreisā ir ņemšanas puse. Sarkanā pavediena nolūks ir aizsargāt mūs no Ļaunās acs vibrācijām, ko rada citu cilvēku skaudība un nenovīdība. Šīs vibrācijas bombardē mūs un iefiltrējas mūsos no kreisās puses. Sarkanais pavediens ir materiāls objekts. Tas darbojas telpā, kur apziņa ir saistīta ar materiālo.

Šī telpa ir eņģe|u sfēra. Kad nēsājam Sarkano pavedienu, eņģeļi sniedz mums aizsardzību, darbojoties garīgajā līmenī, nevis tikai izmantojot Sarkanā pavediena materialitāti. Nēsājot Sarkano pavedienu, mēs uzņemam fizisko enerģiju, kas rada brīnumus.

45. EŅĢEĻU BURTI

Kādā veidā var uzņemt sakarus ar eņģeļiem? Kāda valoda jāizmanto, lai skaitītu lūgšanu viņiem?

Kabala un senie svētie teksti dod skaidru norādi. "Veidošanas grāmatā" Ābrahāms atklāj universa slepenās struktūras, un viena no tā galvenajām vērtībām ir aramiešu valoda. Saskaņā ar Ābrahāma teikto un visu turpmāko kabalistu uzskatiem aramiešu valodai ir unikāls spēks. Tā nav tikai valoda. Šīs valodas burti ir alfabēts visam radītajam, universa DNS.

Biologi zina, ka visām dzīvajām būtnēm DNS molekulu sastāvā ir dažāda tipa nukleotīdi, ko apzīmē ar četriem burtiem: A, T, C un G Tāds ir mūsu DNS ģenētiskais alfabēts. Šie burti pārstāv ķīmiskas vielas, kas kombinējas un rada "instrukcijas", kuras nepieciešamas, lai izveidotu olbaltumvielas dzīvības atbalstam. Līdzīgā veidā saskaņā ar Kabalu universa uzbūves pamatā ir ģenētiskais alfabēts, kas sastāv no 22 aramiešu burtiem. Aramiešu un senebreju burti ir identiski.) Katrs no šiem burtiem pārstāv konkrētu enerģiju, kas kombinējas noteiktā secībā, lai veidotu mūsu universu.

Ar lūgšanām un svētījumiem mēs varam pieslēgties aramiešu burtu enerģijai, kas palīdz pievienoties Dieva Gaismas spēkam. Mēs varam izmantot aramiešu burtus, lai pieslēgtos eņģeļiem. Senajos tekstos teikts, ka aramiešu burtus "Dievs lietoja pasaules radīšanā un Ēdenes dārzā".

Taču jūs izplēšat rokas un iesaucaties: "Bet es nelasu aramiešu valodā!" Lai jums palīdzētu, pievērsīsimies aramiešu valodai un noskaidrosim, kā pieslēgties eņģeļiem.

Aramiešu burti ir kanāli. Jūs varat pieslēgties eņģeļu enerģijai, "skenējot" šos burtus, proti, apskatot konkrētos burtu savirknējumus. Jūs varat tiem pārlaist skatienu, tāpat kā kamera lielveikalā pārslīd pāri plauktu rindām. Dati no tirdzniecības zāles nonāk cilā telpā novietotā datorā. Jums nav priekšstata, kur atrodas šis dators, bet tas nav svarīgi. Tas pats ir spēkā, kad jūs "skenējat" eņģeļu vārdus.

Aramiešu burli pēc formas ir veidoti tā, lai tie ievadītu radošo Gaismas spēku mūsu pasaulē un mūsu dzīvē. Jūsu dvēsele spēj nolasīt šos burtus pat tad. ja ne/ināt aramiešu valodu. Formulēsim to citādi: jums nemaz nav jāsaprot jūsu datora programmatūra, tikai jāzina, kā ieslēgt datoru un kā rakstīt. Izmantot aramiešu valodu, eņģeļu burtus, nozīmē tikai "skenēt" burtus un ar pienācīgu izpratni skaitīt lūgšanu.

Šos savirknējumus tūkstošiem gadu laikā izveidoja senie domātāji un kabalisti ar dievišķo iedvesmu. Kad tos "skenējat", jūs pieslēdzaties universa neredzamajai enerģijai ārpus sava racionālā prāta robežām.

46. KĀ PIESLĒGTIES SARGEŅĢEĻA BALSIJ

Kad esam pietiekami mierīgi, katrs no mums spēj sadzirdēt iekšējo balsi, kas saka, kāds ir pareizais ceļš. Mēs varam šajā balsī neklausīties, varam to atraidīt, ja nevēlamies dzirdēt sacīto, taču šādi rīkoties būtu kļūda. Atcerēsimies, ka tā ir mūsu augstākās patības un mūsu sargeņģeļa balss. Viņš ir bijis kopā ar mums kopš dzimšanas, un viņš ir mūsu saikne ar Gaismu.

Bet kā jūs varat kļūt pietiekami mierīgs, lai gūtu pieeju šai balsij, lai saklausītu, kādu vadību sargeņģelis jums piedāvā? Jums palīdzēs šāds vingrinājums. Varat to ierakstīt diskā un atskaņot, lai nebūtu jāpārlasa. Izpildes laiks no 15 līdz 30 minūtēm.

« Atrodiet pozitīvu vietu, kur jūtaties drošs un brīvs. « Iededziniet sveci.

•   Izslēdziet elektrisko gaismu. Atslēdziet telefonu un nodrošiniet, lai jūs netraucē.

•   Nolieciet pēdas uz grīdas un novietojiet rokas uz kājām. Jums jābūt atslābinātam. Nekādā ziņā nesakrustojiet ne rokas, ne kājas.

•   Vērojiet sveces liesmu.

•   Izdariet pāris dziļu ieelpu.

•   Sajūtiet, kā atslābst jūsu galvas virsa, tad pārējais kakls, pleci un rokas līdz pat pirkstu galiem. Jūs piepilda siltums, kas plūst lejup pa jūsu ķermeņa augšdaļu, lejup pa mugurkaulu. Piepildiet krūškurvi ar Gaismas enerģiju. Piepildiet ķermeņa augšdaļu ar enerģiju aizvien dziļāk un dziļāk. Ļaujiet

šai enerģijai ieplūst gurnos, ce|os, virzīties lejup pa kājām un nonākt pēdās.

Izbaudiet brīnišķo sajūtu, ko sniedz Gaismas spēks, kas iestrāvo jūsu ķermenī. Izjūtiet šo balto gaismu visā savā ķermenī.

Tad aizveriet acis. Iztēlē ieejiet tunelī, kura galā staro silta saules gaisma.

Ejot uz šo gaismu, jūs ieraudzīsiet durvis. Lēnām celiet durvis uz augšu, it kā tās būtu garāžas paceļamās durvis.

Kad sāksiet celt durvis uz augšu, ieraudzīsiet enerģiju. Iepriekš neveidojiet nekādus spriedumus par to, ko redzēsiet. Paceliet durvis vēl nedaudz augstāk. Enerģijai nav jābūt ar sešiem spārniem. Tā iegūs noteiktu formu, bet tai nav obligāti jābūt cilvēka veidolā. Paceliet durvis augšā un ļaujiet enerģijai ieplūst jūsu domās.

Centieties pieslēgties šai enerģijai. Mēģiniet izveidot saikni ar to. Ieslīdiet tajā tālāk un dziļāk. Kādā krāsā tā ir? No kurienes nāk? Vai tā ir silta? Ko gribat ar to darīt? Apzinieties, ka jūsu sargeņģelis visu laiku ir jums blakus. Jums viņš tikai jāpasauc no savas iekšienes, un sargeņģelis dos ziņu par savu klātbūtni.

Sajūtiet sava sargeņģeļa siltumu un gādību. Izbaudiet Gaismu.

Tagad ir laiks iet atpakaļ. Jums jāapzinās, ka pastāv durvis un jūs tās varat atvērt jebkurā laikā, kad vajadzīga palīdzība. Ja koncentrējaties un jūsu domas ir tīras, varat ieiet meditācijas stāvoklī, lai atrastu durvis.

Tad iztēlojieties, ka atrodaties ārā lieliskā pavasara dienā. Skatieties uz sauli un zilgajām debesīm, baudiet ziedu smaržu un saules siltumu. Tagad sāciet skaitīt atpakaļ no skaitļa desmit.

•   Dziļi ievelciet elpu un lēnām atveriet acis.

•   No sākuma iededziet nedaudz gaismas, lai jūsu acis varētu pielāgoties.

Veiciet šo meditāciju vienu vai divas reizes nedēļā. Durvju atrašana un pacelšana, ko iztēlojaties, ir šī vingrinājuma grūtākā daļa. Meditējot jūs noņemat negatīvismu, kas bloķē Gaismu. Kad mums dzīvē ir vairāk Gaismas un spējam labāk izprast pārējo cilvēku pārdzīvojumus, varam sasniegt citu stadiju, citu garīgo līmeni

47. ERCENĢEĻU PIESAUKŠANA

Kā piesaukt ercenģeļus Mihaēlu, Gabriēlu, Uriēlu un Rafaelu? Lai piesaistītu ercenģeļu spēku, nepietiek tikai izteikt viņu vārdus. Kabalisti māca, ka jums jāuzņem ercenģeļu enerģija, viņus pieaicinot.

Ja gribat iegul, piemēram, ercenģeļa Mihaēla aizsardzību, jums savā apziņā jāuzņem viņa enerģija, izpildot devīguma darbības. Nolūks un rīcība ir vissvarīgākais. Jūs meditējat par Mihaēlu un viņa vārdu, veidojot garīgo saikni, un vienlaikus esat devīgs pret citiem cilvēkiem, proti, veicat reālu darbību. Šādā veidā jūs ierosināt sevī un arī citos Mihaēla īpašības labsirdību un žēlsirdību un panākat tiesājošo spriedumu izdzēšanu.

Kad uzņemat Gabriēla enerģiju, jūs iedzīvināt sevī taisnīgumu un spēku. Iegūstot Uriēla enerģiju, jūs līdzsvarojat sevi un kā ērglis paceļaties virs pašreizējiem cīniņiem. Kad uzņemat Rafaēla enerģiju, jūs pievēršaties dziedināšanai un vēlmēm.

48. KĀ SAZINĀTIES AR KONKRĒTĀS DIENAS EŅĢELI

Kabalisti ir izveidojuši līdzekli, kas palīdz sazināties ar konkrētās dienas eņģeli. Tas ir kā telefona numuru katalogs, kaut gan nepavisam nelīdzinās jums zināmajām "Za|ajām lapām". Šis katalogs nav paredzēts lasīšanai balsī. Katalogā ietverti numuri, uz kuriem jūs varat piezvanīt, tos aplūkojot.

Katrai nedēļas dienai ir savs eņģelis, kas pārstāv tās unikālo enerģiju. Ja šodien ir otrdiena, atveriet šo grāmatu, atrodiet otrdienas eņģeļa lapu un "noskenējiet" tajā redzamos senebreju burtus. Tas ir pavisam vienkārši. Izdariet to pašu trešdienā, pieslēdzoties trešdienas eņģelim, tad ceturtdienā un tā tālāk. Rīts ir labs laiks šai darbībai, jo tad jūsu prāts ir vairāk sakārtots un jums būs mazāka pretestība, pieslēdzoties attiecīgās dienas eņģelim.

Bet atcerieties: aramiešu valodā lasa no labās puses uz kreiso, tāpēc, velkot ar pirkstu, lēnām "skenējiet" burtus no labās puses uz kreiso pusi un tad no augšas uz leju. "Skenējot" domājiet par tās dienas eņģeli, kurš piedāvā jums aizsardzību un dod iespēju kontrolēt gaidāmo dienu.

Tad mirkli pasēdiet mierīgi. Jūsu acis var būt vaļā vai labāk aizvērtas. Turot acis ciet, ir vieglāk koncentrēties un veidot kontaktu ar eņģeli. Tieši tad pieredzēsiet to, ko zinātnieki dēvē par alfas stāvokli.

"Noskenējiet" katras dienas eņģeli uz divām nedēļām un sajutīsiet atšķirību jūsu dienas kvalitātē.

DIENAS EŅĢEĻI

SVĒTDIENA

"Skenēšanas' virziens

DIENAS EŅĢEĻI

PIRMDIENA

"SkonGšanas" virziens

DIENAS EŅĢEĻI

OTRDIENA

"Skanēšanas" virziens

"SkenAfianas" virziens

DIENAS EŅĢEĻI

TREŠDIENA

DIENAS EŅĢEĻI

CETURTDIENA

"Skenčšanas" virziens

DIENAS EŅĢEĻI

PIEKTDIENA

'Skenēšanas' virziens

PIEKTDIENA SABATA VAKARS

"SkenēSanas" virziens

DIENAS EŅĢEĻI

DIENAS EŅĢEĻI

SESTDIENA SABATA RĪTS

'Skenošanas' virz/ens

DIENAS EŅĢEĻI

SESTDIENA SABATA PĒCPUSDIENA

'Skenēšanas" virziens

49. KĀ SAZINĀTIES AR LAIMES EŅĢEĻIEM

Mēs varam piesaukt laimes eņģeļus un likt tiem izpausties, izrunājot aramiešu burtus Het, Yud, Dalet, Vav, kopā vārds "Hidu". Atkārtojot šo vārdu skaļi, mēs radām milzīgu eņģeļu skaitu savā dzīvē un varam iegūt svētību un aizsardzību.

Kad izrunājam vārdu "Hidu", piesaistām zaigojošo enerģiju no eņģeļu valstības. Šis vārds ir līdzeklis, ko varam izmantot ikreiz, kad vēlamies iegūt mīlestību, Gaismu, līksmi un dziedināšanu.

Šim vārda ir spēcīga un varena enerģija. Tas pieslēdzas tieši Gaismas visaugstākajiem lokiem. Mēs varam redzēt, kā šajos aramiešu burtos ^ ^ ^ ieplūst Gaisma. Tie piepilda mūs ar Gaismas spēku, ko izstrāvo Dievs un mūsu zaigojošais universs.

Vislabākais veids, kā piesaukt laimes eņģeļus, ir atrast mierīgu vietu, kur jūtaties nepiespiesti. Tad pasakiet skaļi vārdu "Hidu". Katrs burts izveido pieslēgumu Gaismas spēkam. Šī tiešā saikne ar eņģeļiem pārvar laiku, telpu un Zemes pievilkšanas spēku. Saskaņā ar leģendu daži kabalisti, atkārtojot šo vārdu, spēja pacelties piecas collas (12,7 cm. Red. piez.) virs zemes.

Tāds ir līksmes un laimes spēks. Tā ir enerģija, kas, kā secina zinātne, spēj dziedināt. Kad esam laimīgi, mums liekas, ka lidojam. Diena rit tik viegli. Nemitīgā cīņa, lai iegūtu, saglabātu vēlamo, īstenotu savu gribu, pēkšņi šķiet nevajadzīga.

Kad eņģep mūs atbalsta, kad notiek pieslēgums Gaismai, viss vajadzīgais sāk parādīties mūsu dzīvē kā pēc burvja mājiena, turklāt tieši tobrīd, kad tas ir nepieciešams.

50. ana bekho AH: KABALISTA LŪGŠANA

Ana Bekho'ah jeb Kabalista lūgšana ir visspēcīgākā lūgšana universā tāda kā satelītantenas pieslēgšanās milzīgajam eņģeļu klāstam. To veido aramiešu burtu virkne, kas pieslēdzas radīšanas pirmatnējiem spēkiem. Ana Bekho'ah satur septiņas rindas ar sešiem vārdiem katrā, kopā 42 vārdus. Kabalista lūgšana ir pazīstama arī ar nosaukumu "42 burtu Dieva vārdi".

Lūgšanas 42 vārdi dod iespēju pieslēgties planetārajām un zodiaka zīmēm, turklāt katram mēnesim ir atbilstoša vārsma. Šie vārdi arī palīdz saņemt katras dienas pozitīvo enerģiju, sniedzot mūsu dzīvei dziedinošu spēku un aizsardzību.

Septiņi teikumi atbilst septiņām nedēļas dienām. Katru dienu skaļi skandējot visu lūgšanu (es iesaku to darīt divreiz dienā, ja iespējams), mēs īpaši meditējam saistībā ar teikumu, kas attiecas uz konkrēto nedēļas dienu. To darām tāpēc, lai tā piepildītos ar enerģiju. Pirmais teikums mūs piesaista svētdienai, otrais pirmdienai, trešais otrdienai, ceturtais trešdienai, piektais ceturtdienai, sestais piektdienai, bet pēdējais sestdienai, sabatam.

ANABEKHOAH

Meditācija. Pestīšanas spēks. Milestība bez nosacījumiem. Fiziskās matērijas negatīvās ietekmes likvidēšana mūsu dzīvē Pieslēgšanās Dzīvības koka realitātei. Vakardienas mācību atcerēšanās.

Meditācija. Pieslēgšanās visām eksistences formām, gan materiālajām, gan garīgajām.

Mūsu ķermeņa atjaunošana Nāves izslēgšana no visām dzīves jomām, ieskaitot ķermeni, attiecības, biznesu. Palīdzības iegūšana, lai izvairītos no sliktu vārdu runāšanas.

Meditācija. Sātana vārtu aizvēršana. Visu ierobežoto un ierobežojošo domu aizmiršana. Negatīvo ietekmju iznīcināšana iedīgli, neļaujot sliktajam notikt. Mūsu negatīvās dabas pārvarēšana. Haosa pārveidošana par brīnumiem.

Meditācija. Neatlaidība. Apņēmības iegūšana, lai īstenotu uzsākto un nodrošinātu panākumus mūsu garīgajā darbā.

"Skonēšanas" virziens

IM

Meditācija. Kopainas saskatīšana, tādējādi iegūstot dziļāku izpratni un apskaidrību par to. kā varam pieslēgties Gaismai un atnest Gaismu sev pašiem un pasaulei.

Meditācija. Citu apgaismošanas vēlmes sajušana. Garīguma ieviešana pasaulē, Izplatot Kabalas gudrību. Miera un iekšēja rāmuma iegūšana.

Meditācija. Atjaunotnes un atkopšanās spēka iegūšana.

'SkeniSanas' virziens

51. VAI MĒS VARAM APIET EŅĢEĻUS?

Reizēm mēs varam iztikt bez eņģeļu iejaukšanās. Kad mūsu lūgšanas ir ļoti dedzīgas un kavanah sirsnība ir patiesa, lūgums var pārcelt mūs pāri eņģeļu infrastruktūrai, katapultējot tieši Radītāja Gaismā. Šo fenomenu apraksta kāds sens teksts.

ir brīži, kad vārti ir atvērti un mums nav nepieciešami eņģeli, lai tie pavadītu mūsu lūgšanas: mums tad ir tieša piekļuve Radītājam. Tieši tobrīd, kad grūtībās nonākušais cilvēks iesaucas ska/i un patiesi, viņš tiek garām Mihaēlam un Gabriēlam un nokļūst tieši pie Radītāja.

52. JĒKABA CĪŅA AR EŅĢELI

Jēkabs cīnījās ar eņģeli.

Kabala vēstī par Jēkaba eņģe|a patieso identitāti viņš ir visas universa negatīvās enerģijas kopsumma.

Kad Jēkabs uzvar eņģeli, viņš izsaka tam prasību: "Pasaki jel savu vārdu!"

Eņģelis vaicā: "Kādēļ tu man prasi manu vārdu?"

Tas šķiet gluži nevainīgs jautājums, bet kabalisti tajā redz noslēpumu, kā likvidēt Tumšā spēka Pretinieka varu.

Kad Jēkabs prasa eņģeļa vārdu, viņš vēlas izzināt eņģeļa būtību. Jēkabs cenšas izdibināt eņģeļa spēka avotu. Kā gan Pretinieks tik labi spēj dominēt pār cilvēkiem? Ja Jēkabs spēs saprast šī eņģeļa Pretinieka būtību, viņš varēs to uzvarēt.

"Kādēļ tu man prasi manu vārdu?" nemaz nav jautājums. Tas faktiski ietver eņģeļa būtību. Jautājums atklāj viņa spēju apmulsināt, radīt jucekli un iedvest cilvēkos šaubas par to, vai ir kāda jēga iegūt skaidrību.

Jēkaba cīniņš ar eņģeli ir mūsu cīņa, lai mēs atmostos un atbrīvotos no šī Pretinieka ķetnām. Pārāk bieži visā vēstures gaitā, kad cilvēki ir centušies skaidri domāt, šis eņģelis piespiedis viņus pakļauties.

Taču tagad mēs zinām viņa vārdu. Tas ir "Kādēļ tu man prasi manu vārdu?".

4.NEMIRSTĪBAS APSOLĪJUMS

.

53. KĀPĒC MĒS NOMIRSTAM?

Mēs mirstam divu iemeslu dēļ: vai nu esam pabeiguši savu Tikkun izlabošanos un mūsu dvēseles nolūks uz Zemes ir īstenots, vai arī mūsu ķermenis vairs nespēj pildīt to lomu, kādu dvēsele no tā prasa, un mums jāatgriežas vēlāk, uz nākamo "raundu". Protams, pastāv eņģelis, kas izlemj, vai mūsu dvēselei jādodas projām un kur būs tās mājvieta.

Eņģeļa lēmums pamatojas uz nopelniem, kādus esam guvuši ar savu rīcību uz Zemes. Cilvēka uzvedība, apziņa un ikdienas lēmumi katru brīdi veido viņa likteni milzīgajā cēloņsakarību spēlē.

Eņģeļiem ir tieša sakaru līnija, kas viņus saista ar Dievu. Viņi redz visu. Taču apbrīnojami, ka cilvēks reāli ir augstāks par eņģeli. Mēs to nezinām, jo, tiklīdz esam piedzimuši Jautājumu pasaulē, nāves eņģelis sāk darboties un rosīties mūsos, lēnām mēģinot pavērst mūs uz Ļaunās slieksmes pusi. Taču katru dienu, kad pārvaram negatīvo enerģiju un pārveidojam sevi, mūsu dzīve uz to reaģē. Mēs piesaistām cilvēkus, kuri mums palīdz. Mēs nopelnām aizsardzību un svētību.

Eņģeļi spēj dziedināt, un arī mums pašiem ir spēja būt dziedniekiem. Kad kāds eņģelis dziedina, viņš būtībā liek mums pašiem veikt izdziedināšanu. Viņš paceļ aizkaru, atklājot mums slimību.

Eņģeļi ir nemirstīgi, un mums arī ir šāds potenciāls.

54. KĀ PIEMĀNĪT NĀVES EŅĢELI

Senajos rakstos ir teikts, ka tikai dažiem cilvēkiem vēsturē Ābrahāmam, Jēkabam, Mozum, Āronam un Mirjamai bija spēks karot ar nāves eņģeli dažādos tā veidolos. Un tikai rabīns Šimons bar Johajs, visdižākais no visiem kabalistiem, vīrs, kuram tika atklāta "Zohar" gudrība, spēja kontrolēt nāves eņģeli.

Kā gan mēs, vienkāršās dvēseles, varam cīnīties pret nāves enerģiju?

•   Pārveidojot savu dabu: pārvēršot ņemšanas paradumu par devīgumu, sekas par cēloni.

•   Pieslēdzoties Gaismai ikvieiļiā mirklī.

•   Apzinoties, ka mēs katru dienu pamostamies Jautājumu pasaulē, bet mums sava apziņa jāievirza Atbilžu pasaulē.

•   Apzinoties, ka jebkura bagātība, kuru iegūstam gan materiālā, gan garīgā piepildījuma formā, pastāv tikai tāpēc, lai tajā dalītos ar citiem. Bagātība dod iespēju strādāt Gaismas labā, nevis tikai pašiem sev.

Labdarība, ko senebreju valodā apzīmē ar vārdu "tzadak", ir viens no spēcīgākajiem kabalistiskajiem līdzekļiem, lai cīnītos pret sātana mahinācijām. Ta jāveic ar īpašu devīguma apziņu.

No kabalas viedokļa nauda ir enerģija. Naudas došana bez personiskiem nolūkiem (negaidot atzinību vai labumu) piesaista mūs Atbilžu pasaulei. Visaugstākā tzadak forma ir anonīmais devīgums. Šajā gadījumā saņēmējam'nav priekšstata, ka tieši jūs esat devējs, savukārt jūs nezināt, kas ir saņēmējs. Jūsu nauda ar trešās personas starpniecību tiek nosūtīta cilvēkam, kam tā patiešām ir vajadzīga, vai arī labdarības iestādei vai organizācijai, un ar to viss beidzas. Jūs ļaujat, lai tālāk par to parūpējas Gaisma. Šis devīgums reāli dod smagu triecienu nāvei.

Kabala māca, ka mēs zināmā mērā esam tādi, par kādiem sevi uzskatām. Tas ir apziņas noslēpums un ieguvums, ko sniedz pretestība vēlmei iegūt labumu tikai sev. Ja izkļūstam no ego važām, tad nāves eņģelis, kas ieradies, lai sodītu mūs pēc nonākšanas kapā, nevienu tur neatradīs. Mēs jau sen būsim tikuši prom no turienes.

55. NĀVES NĀVE

Ceturtais universa kambaris ir paredzēts to cilvēku dvēselēm, kuri vairs nemirst un neatdzimst. Šīs dvēseles ir sasniegušas Neshama visaugstāko līmeni, kurā dvēsele var nonākt. 7ās vispār nepieredz nāvi.

Nepieredz nāvi? Ko tas nozīmē?

"Zohar" māca, ka tad, kad pārveidojam sevi, tiek pārveidots arī nāves eņģelis: "Viņš no mūsu bendes k|ūst par mūsu kalpu."

Eņģe|u būtība ir ietverta mūsu DNS. Ar savu pārveidošanos varam kļūt par mūžīgām būtnēm, tieši tādām kā eņģeļi ar viņu dziedināšanas spēku. Tas padara nemirstību tik apbrīnojamu. Mūsu DNS ir samaitājušas negatīvās darbības, kuras esam veikuši, bet mēs varam izdarīt labojumus. Nāvi iespējams atvirzīt atpakaļ.

Vēl pārsteidzošāks ir izteikums, ka tieši mūsu paaudze var būt tā, kas uzvarēs nāvi. Tieši šeit, tieši tagad. Mums ir šāda spēja.

Kad katrs no mums pārvar vēlmi iegūt labumu tikai sev, mēs atsvabinām ieslodzītās Gaismas dzirkstis un atdodam tās universam. Kad sakrāsies šo dzirksteļu kritiskā masa, cilvēce kā kopums pieredzēs paradigmas maiņu. Nāves enerģija tiks izdzēsta, haoss būs anulēts, un mēs sasniegsim eņģeļu zaigojošo nemirstību.

Tāda ir patiesā eņģeļu mācība mums. Ja esam nolēmuši viņiem līdzināties, Dieva eņģeļi var mums palīdzēt iegūt nemirstību. Un, kad topam līdzīgi eņģeļiem, mēs aptveram, ka esam kļuvuši par vislabāko, kas vien spējam būt.

VĒL DAŽAS BESTSELLERU AUTORA JEHŪDAS BERGA GRĀMATAS

Kabalas spēks

Iztēlojieties, ka jūsu dzīvē valda nebeidzams prieks, mērķtiecība un gandarījums. Iedomājieties, ka ik diena ir atklāsmju un enerģijas pilna. Šādu dzīves piepildījumu jums spēj dāvāt Kabalas spēks. Tas jums parāda ceļu no acumirklīga prieka, ar kuru iztiek vairākums no mums, uz ilgstošu pilnskanību, pēc kā tiekties jums ir tiesības. īstenojumu gaida arī jūsu kvēlākās ilgas. Šajā grāmatā, kur ietverta senā Kabalas gudrība, jūs uzzināsiet, kā rīkoties, lai varētu radīt tādu dzīvi, kādu vēlaties un esat pelnījuši.

īsta labklajība

Drosmīga, neparastām idejām bagāta grāmata, kurā, pamatojoties uz Kabalas mūžseno gudrību, aplūkoti svarīgākie universa likumi, kas palīdz veidot labklājību. Autors Jehūda Bergs iepazīstina ar pārdomātu sistēmu, kā gūt panākumus katrā dzīves jomā. Soli pa solim jūs uzzināsiet, kā rīkoties, lai kļūtu par savas dzīves noteicēju. Šo metodoloģiju varēsiet izmantot katru dienu, katru minūti, katru sekundi,

lai pavērtu ceļu naudai, laimei, gandarījuma pilnām attiecībām, vārdu sakot visam, kam ir patiesa vērtība jūsu dzīvē. Ievērojot aprakstītos principus, jūs palīdzēsiet izveidot tādu pasauli, kurā arī visiem citiem klāsies labāk.

Kabala un mīlestība

Šī mazā, jaukā grāmatiņa pauž vienkāršu, tomēr nozīmīgu vēstījumu. Mīlestība nav kaut kas tāds, ko iespējams iemācīties vai apgūt, bet gan būtība, kas mājo jūsos un gaida, lai to atklāj. Tās neticami spēcīgās jūtas, ko sauc par mīlestību un kas ir apraktas zem egoisma, baiļu, kauna, šaubu, zemas pašpārliecības un citu ierobežojumu slāņiem, var aktivizēt tikai ar devīgumu un pašaizliedzīgu kalpošanu citiem. Tikai tad, kad šie slāņi izzudīs, izpaudīsies mīlestības būtība. Šī grāmata parāda atšķirību starp mīlestību un iekāri, ko rada savtīgs egoisms. Tā atgādina, ka mēs nespēsim mīlēt kādu citu, kamēr nebūsim iemācījušies mīlēt paši sevi un izprast mīlestības būtību.

Sapņu grāmata

Miegs nav tikai atpūta. Tas, kā māca Kabala, ir laiks, kad dvēsele savienojas ar savu enerģijas avotu. Sapņi, kas rodas miegā, sniedz informāciju par pareizo dzīves ceļu un brīdina par iespējamām problēmām. Sapņošanas laikā nedarbojas parastie nomoda stāvokļa likumi. Grāmata atklāj tūkstošiem gadu vecu sapņu

tulkošanas sistēmu un iepazīstina ar iedarbīgām metodēm, kas palīdzēs satikties radniecīgām dvēselēm, uzzināt par karjeras iespējām, izvairīties no iespējamām slimībām, uzlabot attiecības ar citiem cilvēkiem, apgūt spēju dziļāk ieskatīties savā būtībā.

KABALAS CENTRS

Starptautiskais līderis Kabalas izglītībā

Kopš savas dibināšanas Kabalas centram ir viena vienīga misija uzlabot un pārveidot cilvēku dzīvi, sniedzot Kabalas spēku un gudrību visiem, kas to vēlas iegūt.

Pateicoties kabalistu Rava un Karenas Bergu mūža darbam un plašajai garīgajai hierarhijai, kurā viņi iekļaujas, Kabalas varenā mācība jau sasniegusi 3,5 miljonus cilvēku visā pasaulē. Un viņu skaits aug ar katru gadu!

* * *

Ja šī grāmata jūs ir iedvesmojusi un vēlaties uzzināt, kā turpmāk bagātināt savu dzīvi, izmantojot Kabalas gudrību, varat rīkoties šādi.

Piezvaniet uz tālruni 1-800-KABBAU\H, un jūsu rīcībā 18 stundas diennaktī būs kvalificēti konsultanti. Viņi atbildēs uz visiem jautājumiem par Kabalu un sniegs padomus, kā paplašināt zināšanas.

ŠT grāmata ir veltīta manam dēlam Denjelam un visiem pasaules bērniem. Viņi ir mūsu vislielākā dāvana.

Lai šīs grāmatas gaisma pieskaras dvēselēm un pārveido mūs uz visiem laikiem.

Nav vārdu, kas spētu izpaust manas ģimenes pateicību Ravam, Karenai, Jehūdam, Maiklam un viņu tuviniekiem par uzticību cilvēcīgumam. Jūs glābjat mūsu dzīvi katru dienu.

Ar mīlestību Esterei.

Lai mēs spētu ātrāk iznīdēt savu egoismu un dāvāt Kabalas gudrību un žēlsirdību visai cilvēcei.

r

Pateicos savai sievai Sārai par nesavtīgo ziedošanos, mīlestību un mūsu kopīgo nākotni. ~ Alekss Nimiks

Jehūda Bergs EŅĢEĻU GUDRĪBA

No angļu valodas tulkojis Normunds Pukjans Redaktore Aija Lāce un Silvija Gehtmane

Apgāds Zvaigzne ABC, SIA, K. Valdemāra ielā 6, LV-1010. Red. nr. S-914. A/s "Poligrāfists", K. Valdemāra ietā 6, LV-1010.

VAI UZSKATAT, KA DZlVE IR NEJAUŠU ATGADIJ JV VlļļiKNEf VAI DOMĀJĀT, K/ IKVIENS IR VIENTUĻŠ ŠAJA PASAULĒ? VAI KĀDREIZ f^AT NOJAUTIS, KA "TUR ARA PASTĀV VĒL KAUT KAS CITS?

KABALA MĀCA, KA UNIVERSAM IR SAVA NEREDZAMA STRUKTŪRA, KURU UZTU EŅĢEĻI. TIE SEKMĒ ENERĢIJAS APRITI UNIVERSA UN ĻAUJ MUMS ŠAI ENERĢIJ/ļ PIESLĒGTIES, TĀDĒJĀDI BŪDAMI ĻOTI IEDARBĪGI MŪSU PILNVEIDOŠANAS GARlGI PALĪGI. NEATKARĪGI NO TĀ, VAI APZINĀMIES EŅĢEĻU ESAMĪBU, TIE BŪTISKI IETEKM MŪS UN MŪSU PASAULI; JA SĀKAM APZINĀTIES EŅĢEĻU EKSISTENCI, MŪSU VAR, IR IZVĒLĒTIES, VAI RAST PRIEKU UN GANDARĪJUMU SAVA DZlVĒ VAI ARi PADOTIE APKĀRTĒJAM HAOSAM UN CĪNIŅAM. "EŅĢEĻU GUDRĪBA" PARADA, KĀ AR KABALA VIEDUMU UN EŅĢEĻU PALĪDZĪBU VARAM VEIKT ŠO IZVĒLI. '

Jehūda Bergs ir Starptautiskā Kabalas centra direktors un ieverojams Kabalas pētnieks, pasniedzējs un daudzu ar Kabalas viedo mācību saistitu bestselleru autors. 2007. gadā žurnāls Newsweek Magazine viņu ierindoja 4. vietā starp Amerikas 50 ietekmīgākajiem rabīniem.

"VISAM IR SAVS NOLŪKS, PAT JA MĒS TO NESPĒJAM UZTVERT /»SAVĀM 1 IEROBEŽOTAJĀM MAŅĀM. TAS VAR LIKTIES PARADOKSĀLI. TAČU Kļ«At.A MĀCA, KA TAD, KAD KAUT KAS LIEKAS PARADOKSALS, IR ĻOTI IESPF JAM .j*A DODAMIEc

PAREIZAJĀ VIRZIENĀ/'

VAI UZSKATĀT, KA DZĪVE IR NEJAUŠU ATGADIJI^B VIRKNE? VAI DOMĀJAT, KA IKVIENS IR VIENTUĻŠ ŠAJA PASAULĒ? VAI KĀDREIZ] ®T NOJAUTIS, KA "TUR ARA" PASTĀV VĒL KAUT KAS CITS?

KABALA MĀCA, KA UNIVERSAM IR SAVA NEREDZAMA STRUKTŪRA, KURU UZTUR EŅĢEĻI. TIE SEKMĒ ENERĢIJAS APRITI UNIVERSA UN ĻAUJ MUMS ŠAI ENERĢIJAI PIESLĒGTIES, TĀDĒJĀDI BŪDAMI ĻOTI IEDARBĪGI MŪSU PILNVEIDOŠANAS GARĪGIE PALĪGI. NEATKARĪGI NO TĀ, VAI APZINĀMIES EŅĢEĻU ESAMiBU, TIE BŪTISKI IETEKMĒ MŪS UN MŪSU PASAULli JA SĀKAM APZINĀTIES EŅĢEĻU EKSISTENCI, MŪSU VARĀ IR IZVĒLĒTIES, VAI RAST PRIEKU UN GANDARĪJUMU SAVĀ DZĪVĒ VAI ARi PADOTIES APKĀRTĒJAM HAOSAM UN CĪNIŅAM. "EŅĢEĻU GUDRĪBĀ" PARĀDA, KĀ AR KABALAS

VIEDUMU UN EŅĢEĻU PALĪDZĪBU VARAM VEIKT ŠO IZVĒLI. v

Jehūda Bergs ir Starptautiskā Kabalas centra direktors un ievērojams Kabalas pē|nieks, pasniedzējs un daudzu ar Kabalas viedo mācību saistītu bestselleru autors, 2007. gadā žurnāls Newsweek Magazine viņu ierindoja 4. vietā starp Amerikas 50 ietekmīgākajiem rabīniem.

"VISAM IR SAVS NOLŪKS, PAT JA MĒS TO NESPĒJAM UZTVERT /« ŠĀVĀM IEROBEŽOTAJĀM MAŅĀM. TAS VAR LIKTIES PARADOKSĀLI. TAIŪ K/ŠALA MĀCA, KA TAD, KAD KAUT KAS LIEKAS PARADOKSĀLS, IR ĻOTI, IESPĒJAMS |A DODAMIES PAREIZAJĀ VIRZIENĀ." "ķ |t. M

Content

Bergs Jehūda Eņģeļu gudrība

VELTĪJUMS

SATURS

PRIEKŠVĀRDS

1. KĀ IZPRAST MŪSU ZAIGOJOŠO UNIVERSU

1. EŅĢEĻU SPĒKS

3. MUMS VISAPKĀRT IR EŅĢEĻU MILJARDI

4. ATOMĀRIE EŅĢEĻI

5. EŅĢEĻU RADĪŠANA

6. POZITĪVO UN NEGATĪVO EŅĢEĻU SPĒKS

7. KĀPĒC EKSISTĒ EŅĢEĻI?

8. KOMUNIKĀCIJU SISTĒMA

9. KĀPĒC MĒS NEVARAM VIŅUS REDZĒT?

10. LOGI UN ŽALŪZIJAS

11. PUSAUDŽA GADU TUKSNESIS

12. VISS IR JŪSU ROKĀS

13. EŅĢEĻA PIESKĀRIENS

14. EŅĢEĻU RADĪŠANA: IZVĒLIETIES, KO SAKĀT

15. EŅĢEĻU RADĪŠANA: IZVĒLIETIES, KO DARĀT

16. EŅĢEĻU RADĪŠANA: IZVĒLIETIES, AR KO DRAUDZĒTIES

17. EŅĢEĻU RADĪŠANA: IZMANTOJIET SAVU SPĒKU

18. BRĪVĀ GRIBA UN ŠAUBAS

19. VAI EŅĢEĻIEM IR BRĪVĀ GRIBA?

20. LAIKA PLĪVURS

21. ZIVS NEZINA, KA ATRODAS ŪDENĪ

22. JĒKABA ZAIGOJOŠAIS UNIVERSS

2.IR DERĪGI ZINĀT KĀDI IR SPĒLĒTĀJI

23. EŅĢEĻI UZ JŪSU PLECA

24. IEPAZĪSTIETIES AR SAVU SARGEŅĢELI

25. UN TAGAD IEPAZĪSTIETIES AR SAVU PRETINIEKU

26. DESMIT SEFIROTI: UNIVERSA UZBŪVE

27. ERCENĢELI

28. ERCENĢELIS MIHAĒLS: LAI DVĒSELĒ IENĀK ŽĒLSIRDĪBA

29. ERCENĢELIS GABRIĒLS: TAISNĪGUMA VALDNIEKS

30. ERCENĢELIS URIĒLS: DIEVA UGUNS

31. ERCENĢELIS RAFAĒLS: ZEMES DZIEDINĀŠANA

32. RAZIĒLS: PIRMSĀKUMA EŅĢELIS

33. EŅĢELI KATRAI NEDĒĻAS DIENAI

34. ZODIAKA EŅĢEĻI

35. EŅĢELI MŪSU BĒRNIEM

36. LAIMES EŅĢELI

37. METATRONS: NO CILVĒKA LĪDZ EŅĢELIM

38. NEGATĪVIE EŅĢEĻI

39. NELIEŠU GALERIJA

40. NĀVES EŅĢEĻI

41. UNIVERSA KAMBARU EŅĢEĻI

42. TIESĀŠANAS EŅĢEĻI

3.ATSŪTIET MAN EŅĢELI

43. DVĒSELES TEHNOLOĢIJA

44. PIESLĒGŠANĀS EŅĢEĻIEM

45. EŅĢEĻU BURTI

46. KĀ PIESLĒGTIES SARGEŅĢEĻA BALSIJ

47. ERCENĢEĻU PIESAUKŠANA

48. KĀ SAZINĀTIES AR KONKRĒTĀS DIENAS EŅĢELI

49. KĀ SAZINĀTIES AR LAIMES EŅĢEĻIEM

51. VAI MĒS VARAM APIET EŅĢEĻUS?

52. JĒKABA CĪŅA AR EŅĢELI

4.NEMIRSTĪBAS APSOLĪJUMS

53. KĀPĒC MĒS NOMIRSTAM?

54. KĀ PIEMĀNĪT NĀVES EŅĢELI

55. NĀVES NĀVE

VĒL DAŽAS BESTSELLERU AUTORA JEHŪDAS BERGA GRĀMATAS

KABALAS CENTRS